SunOnline: Sri Lanka gai anehkaaves theluge agu bodukohffi\nސްރީލަންކާގައި އަނެއްކާވެސް ތެލުގެ އަގު ބޮޑުކޮށްފި\nމުހައްމަދު ޖަވާދު ޔޫސުފު 24 May 2022, 15:15\nސްރީލަންކާގެ ޕެޓްރޯލް ޝެޑެއް ގެ ކައިރީގައި އާންމުން ކިޔު ހަދައިގެން\nކޮލަންބޯ (24 މޭ 2022): ސްރީލަންކާ ވެއްޓިފައިވާ އިގްތިސާދީ ވަޅުގަނޑުން ސަލާމަތްވުމަށް ކުރަމުން ގެންދާ މަސައްކަތްތަކުގެ ދަށުން ތެލުގެ އަގު ބޮޑުކުރުމަށް ރައީސް ގޮތަބަޔަ ރާޖަޕަކްސަ ނިންމަވައިފިއެވެ.\nސްރީލަންކާގެ ނޫސްތައް ބުނާގޮތުން ގޮތަބަޔަ މިނިންމުން ނިންމެވީ އައު ސަރުކާރުގެ މާލީ ވަޒީރުގެ ހައިސިއްޔަތުންނެވެ. ގޮތަބަޔަ ވަނީ ބޮޑުވަޒީރުކަމަށް އޭނާ އައްޔަންކުރެއްވި ރަނިލް ވިކްރަމަސިންހަގެ ސަރުކާރުގެ މާލީ ވަޒީރަކީ އޭނާކަމަށް ނިންމަވާފައެވެ.\nނަމަވެސް ރަނގަޅު ބޭފުޅަކު މާލީ ވަޒީރުކަމަށް ލިބިއްޖެނަމަ ގޮތަބަޔަ މާލީ ވަޒީރުކަން ދޫކޮށްލައްވާނެކަމަށާއި ރައީސްކަމުގައި ހުންނަވައިގެން މާލީ ވަޒީރުކަމާ ހަވާލުވެވަޑައިގަތީ ވަގުތީގޮތުންކަމަށް ސްރީލަންކާ ސަރުކާރުގެ ތަރުޖަމާނު ކަންޗަނާ ވިޖެސެކަރަ ވަނީ ވިދާޅުވެފައެވެ.\nރަނިލްގެ ސަރުކާރުގެ މާލީ ވަޒީރުކަމަށް އައްޔަން ކުރަން އުޅުނީ ކުރީގެ ބޮޑުވަޒީރު މަހިންދަ ރާޖަޕަކްސަގެ ސަރުކާރުގައި މާލީ ވަޒީރުކަން ކުރެއްވި އަލީ ސަބްރީއެވެ. ސަބްރީއަކީ ސްރީލަންކާއަށް ބޭނުންވާ ލޯނު އައިއެފްއެމް އިން ހޯދުމަށް އައިއެމްއެފްއާއެކު ކުރިން މަޝްވަރާތައް ކުރިއަށްގެންދެވި ވަޒީރެވެ. އޭނާ ވަނީ ރަނިލްގެ ސަރުކާރުގެ މާލީ ވަޒީރުކަމާ ހަވާލުވެވަޑައިގަތުމަށް ތަކުރާރުކޮށް ދެކޮޅު ހައްދަވާފައެވެ.\nތެލުގެ އަގު ބޮޑުކުރުމަށް ނިންމި ނިންމުމުގެ ދަށުން ސްރީލަންކާގައި މިހާރު ޕެޓްރޯލުގެ އަގުވަނީ 20 އިންސައްތައިން 24 އިންސައްތައަށް ބޮޑުކޮށްފައެވެ. ޑީސަލުގެ އަގުވަނީ 35 އިންސައްތައިން 38 އިންސައްތައަށް ބޮޑުކޮށްފައެވެ. މީގެއިތުރުން ތެޔޮ ކޮންޓްރޯލް ކުރުމަށްޓަކައި ކޮންމެ ފަރުދަކަށްވެސް ވަކި މިންވަރަކަށް ތެޔޮ ވިއްކާ ގޮތަށް ވަނީ ހަމަޖައްސާފައެވެ.\nސްރީލަންކާއަށް ބޭނުންވާ ތެޔޮ ހިފައިގެން އައި ތިން ބޯޓު ގެންދަނީ ތެޔޮހުސްކުރުމުގެ މަސައްކަތް ކުރަމުންނެވެ. ނަމަވެސް އެތެލަށް ފައިސާ ދެއްކޭނެ ގޮތެއް އަދި ނެތްކަަމަށް އައު ބޮޑުވަޒީރު ރަނިލްވަނީ ވިދާޅުވެފައެވެ.\nސްރީލަންކާގެ ރައީސް ގޮތަބަޔަ އާއި ބޮޑުވަޒީރު ރަނިލް\nދާދި ފަހުން ވޯލްޑްބޭންކުން ސްރީލަންކާއަށް ދިން ކުއްލި ހާލަތުގެ ލޯނުގެ ބޮޑުބައެއް ތެޔޮގަތުމަށް ޚާއްސަކުރަންޖެހޭ ކަމަށް ރަނިލްވަނީ ވިދާޅުވެފައެވެ. ވޯލްޑްބޭންކުން ދީފައިވަނީ 160 މިލިއަން ޑޮލަރުގެ ލޯނެކެވެ. މިއީ ތެޔޮ ގަންނަން ދިން ލޯނަކަށް ނުވާތީ ރަނިލްގެ ސަރުކާރުން ގެންދަނީ މިފައިސާ ބޭނުންކޮށްގެން ސްރީލަންކައަށް ބޭނުންވާ ތެޔޮ ގަތުމުގެ ހުއްދަ ވޯލްޑް ބޭންކުން ހޯދުމަށް އެބޭންކާ ވާހަކަ ދައްކަމުންނެވެ.\nމިކަން ހަމަޖެހިއްޖެނަމަ ކުރުމުއްދަތަކަށް ތެލުގެ މައްސަލަ ހައްލުވެގެންދާނެކަމަށް ރަނިލްވަނީ ވިދާޅުވެފައެވެ. ނަމަވެސް ތެލުގެ އަގު އަނެއްކާވެސް ބޮޑުކުރަން ރައީސް ގޮތަބަޔަ ނިންމެވުުން ރައްޔިތުންގެ ރުޅިވެރިކަން އިތުރުވެ ހަމަނުޖެހުންތަކަށް މަގިފަހިވެދާނެކަމުގެ ބިރުވަނީ ހީވެފައެވެ.\nސްރީލަންކާއަށް ކުރިމަތިވެފައިވާ އިގްތިސާދީ ތަދުމަޑުކަމާއެކު ފައިސާގެ އަގު ވެއްޓި އިންފްލޭޝަން މަތިވުމުން އާންމުންގެ އަތްމަތިވަނީ ވަރަށް ބޮޑަށް ދަތިވެފައެވެ. މިހާލަތުގައި އާންމުން އުންމީދު ކޮށްގެންތިބީ ތެލުގެ އަގު ބޮޑުނުވާނެގޮތަކަށް ތެލުގެ ކަންތައް ސަރުކާރުން މެނޭޖުކުރާނެކަމަށެވެ. ނަމަވެސް އަނެއްކާވެސް ތެލުގެ އަގު މިވަނީ ބޮޑުވެފައެވެ. ތެލުގެ އަގު އިތުރަށް ބޮޑުވުމުން ސްރީލަންކާގައި އަނެއްކާވެސް ތަކެތީގެ އަގު އިތުރަށް ބޮޑުވެގެންދާނެކަމަށްވަނީ ބެލެވިފައެވެ.\nސްރީލަންކާއަށް ކުރިމަތިވެފައިވާ އިގްތިސާދީ ތަދުމަޑުކަމާއެކު ތެލުގެ އިތުރުން ބޭސް ވެސް ވަނީ ވަރަށް ބޮޑަށް ހުސްވެފައެވެ. ސްރީލަންކާއަކީ ކޮންމެވެސް ވަރަކަށް ބޭސް އުފައްދާ ގައުމެކެވެ. ނަމަވެސް އެގައުމަށް އުފެއްދެނީ ބޭނުންވާ ބޭހުގެ ގާތްގަނޑަކަށް 20 އިންސައްތައެވެ. ބާކީ 80 އިންސައްތަ ބޭސް ގަންނަންޖެހެނީ ބޭރުންނެވެ.\nސްރީލަންކާއަށް ބޭސް އެތެރެކުރާ ގައުމުތަކުގެ ތެރޭގައި އިންޑިއާ އަދި ޕާކިސްތާން ހިމެނެއެވެ. ބޭނުންވާ ބައެއް ބޭސްތައް ލިބެން ނެތުމުން ސްރީލަންކާގެ ސިއްހަތާބެހޭ ދާއިރާވެސްވަނީ ވަރަށް ބޮޑަށް ހީނަރުވެފައެވެ.\nއައިއެމްއެފްގެ ވަފްދެއް ސްރީލަންކާއަށް ހިނގައްޖެ


Roagaa ge casethah vanee ithuruvefai HPA\nރޯގާއަށް ފަރުވާ ހޯދަން ގޮސް ތިިބި ބަޔަކު އައިޖީއެމްއެޗްގައި -- އަވަސް: ފައިލް ފޮޓޯ\nމިދިޔަ އަހަރުގެ ޑިސެމްބަރު މަހާ އަޅާބަލާއިރު މިއަހަރުގެ ޖެނުއަރީ މަހުގެ ނިޔަލަށް އަރިދަފުސް ރޯގާ ޖެހިގެން ރިޕޯޓުކޮށްފައިވާ އަދަދު ބޮޑުތަނުން އިތުރުވެއްޖެ ކަމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނެފި އެވެ.\nއެޗްޕީއޭއިން އާންމު ކޮށްފައިވާ ތަފާސްހިސާބު ތަކަށް ބަލާއިރު މިދިޔަ އަހަރު ޑިސެމްބަރު މަހުގެ ނިޔަަލަށް އަރިދަފުސް ރޯގާ ޖެހިގެން 1،8969 ކޭސް ރިޕޯޓު ކޮށްފައިވާއިރު މިއަހަރުގެ ޖެނުއަރީ މަހުގެ ނިޔަލަށް މިއަދަދު ވަނީ 2،1249 އަކަށް އަރާފަ އެވެ.\nއަރިދަފުސް ރޯގާ ޖެހިގެން ރިޕޯޓު ކުރި އަދަދު ބޮޑު ތަނުން އިތުރުވެފައި ވާއިރު މިދުވަސްވަރަކީ ޗައިނާގެ ވޫހާން ފެނުނު ނުރައްކާތެރި ކޮރޯނާ ވައިރަސްގެ ބިރުވެރިކަން މުޅި ދުނިޔެއަށް ފެތުރިފައިވާ ދުވަސްވަރެކެވެ.\nތަފާސް ހިސާބު ދައްކާގޮތުން މިއަހަރު ޑެންގޫ ހުން ޖެހިގެން ރިޕޯޓު ކުރި އަދަދު ވަނީ ދަށްވެފަ އެވެ. އެގޮތުން މިދިޔަ އަހަރުގެ ޑިސެމްބަރު މަހާ އަޅާބަލާއިރު މިއަހަރުގެ މިހާތަނަށް ޑެންގީ ހުން ޖެހިގެން ރިޕޯޓު ކޮށްފައިވަނީ ޖުމްލަ 70 ކޭސް އެވެ. މިދިޔަ ޑިސެމްބަރު މަހުގައި ޑެންގީ ހުން ޖެހިގެން 215 ކޭސް އެއް ވަނީ ރިޕޯޓު ކޮށްފަ އެވެ.\nއެޗްޕީއޭ ކޮރޯނާ ވައިރަސް ޑެންގީ


Royal Rape Ge Vaahaka Dhahkaathee Nasheed Ge Alex ID In Nuruhun Faalhukohfi - Vaguthu\nރޯޔަލް ރޭޕްގެ ވާހަކަ ދައްކާތީ ނަޝީދުގެ އެލެކްސް އައިޑީން ނުރުހުން ފާޅުކޮށްފި\nރޯޔަލް ރޭޕްގެ ވާހަކަ ދައްކާތީ ކުރީގެ ރައީސް މުހައްމަދު ނަޝީދުގެ "އެލެކްސް އަހްމަދު" ޓްވިޓާ އެކައުންޓުން ވަރަށް ބޮޑަށް ނުރުހުން ފާޅުކޮށްފިއެވެ.\nއެލެކްސް އަހްމަދުގެ ޓްވިޓާ އެކައުންޓުން މިއަދު ކުރި ޓްވީޓެއްގައި ވިދާޅުވީ "ރޯޔަލް ކަލްޓް" ކިޔާފައި ޓްވީޓް ކުރަނީ ރައީސް މައުމޫނުގެ 30 އަހަރު މި ރާއްޖޭގައި ރޭޕް އަކަސް ޖިންސީ ގޯނާ އަކަސް އަދި ވައްކަމާއި އަނިޔާ ކުރުމުގައި ހެސް ކިޔާފައި އުޅުނު މީހުންނާއި އެމީހުންގެ ގާތް މީހުން ކަމަށެވެ. "ދެފުއްކެހެރި ވިޔަސް ފުކެއް ބޮޑު، ރޯޔަަލް ވީމަ އެނގޭނެ، މީހުން ތިބެނީ އަނދަގޮނޑީގައި،" އެލެކްސް އަހްމަދުގެ ޓްވީޓްގައި ވެއެވެ.\nއެލެކްސް އަހްމަދުގެ ޓްވީޓަށް ރިޕްލައި ކުރި ގިނަ މީހުން ވަނީ "ރޯޔަލް ރޭޕް" ގެ އަޑު ކަނޑުވާލަން މަސައްކަތް ނުކުރުމަށް ނަސޭހަތް ތެރިވެފައެވެ. މިއީ ކުރީ ސަރުކާރުތަކުގެ ވާހަކަ ދެއްކުމުގެ ބަދަލުގައި އެމްޑީޕީން ކަންކަން ރަނގަޅު ކުރަންވީ ވަގުތު ކަމަށް ވެސް ގިނަ މީހުން ކުރި ރިޕްލައި ތަކުގައި ބުނެފައި ވެއެވެ.\nRoyal cult kiyaafa tweet mi kuranee Raees Maumoonge 30 aharu mi Raajeygai Rape akas, Jinsee goanaa akas adhi vahkamaai aniyaa kurumugai hes kiyaafa ulhunu meehunaai ey meehunge ge gai meehun. Dhefuh keyheri viyas fukeh bodu. Royal veema ingeyne, meehun thibeynee adhagodeega.\n— Alex Ahmed (@anedhivehirajje) July 10, 2020\nހުޅުމާލޭ ސަފާރީއެއްގައި ބިދޭސީ އަންހެނަކު ރޭޕް ކުރި ކަމަށް ބުނާ މައްސަލައިގައި ހިމެނޭ މީހުން ހައްޔަރުނުކޮށް ދޫކޮށްލާފައި ވަނީ އޭގެ ތެރެއިން އެކަކީ ރައީސް ޞާލިހްގެ އާއިލާ މެންބަރަކާއި ގުޅުން އޮންނަ މީހެއް ކަމަށް ވާތީ ކަމުގައި ބައެއް މީހުން ބުނެއެވެ.\nހުޅުމާލޭ ސަފާރީއެއްގައި ބިދޭސީ އަންހެނަކު ރޭޕް ކުރި މައްސަލަ މީޑިއާތަކުން ގެނެސްދިން ގޮތުން އެމައްސަލަ ބަލަން ރައްޔިތުންގެ މަޖިލީހުގައި އެމްޑީޕީގެ އަޣުލަބިއްޔަތު އޮންނަ މިނިވަން މުއައްސަސާތަކާއި ބެހޭ ކޮމެޓީން ވަނީ މޯލްޑިވްސް މީޑިއާ ކައުންސިލަށް ވެސް އަންގާފައެވެ.\nޖުލައި 10, 2020 21:11\nއެލެކްސް އަހްމަދަކީ އަސް ނަޝީދުގެ ފަރަންޖީ ނަން ދޮގެއްތޯ؟؟؟\nޖުލައި 10, 2020 21:15\nކަލޭ ކިތަންމެ ރުޅިއަޔަސް ހަމަ ކަލެޔާ ކަލޭގެ ރޯޔަލް ރޭޕް ސަރުކާރު\nޖުލައި 10, 2020 21:17\nނުރުހުން ފާޅުކުރިޔަސް މުޒާހަރާ ކުރިޔަސް ގޮނޑިދުއްވިޔަސް ރޯޔަލް ރޭޕުގެވާހަކަ ދައްކާނަން އެވާހަކަމޭޒުދަށުން ނިންމާލުމުގެ ބާރު ރައީސްސޯލިހަކަށްވެސް އަދި މަޖިލީހުގެ ހުދުމުހުތާރު ވެރިޔާއަކަށްވެސް ލިބިގެނެއްނުވޭ އެނގިވަޑައިގެންފިތޯ.!!\nޖުލައި 10, 2020 21:20\nގޯސްކޮށް ކަމެއް ކުރެވުނީމަ އެކްން އިސްލާ ހް ކުރުމުގެ ބަދަލުގަ އެހެންމީ ހުންގެ ކުށް ދައްކައި އެވާ ހަކަ ދައްކާނީ ޖާހިލުކްން އިންތި ހާއަށް ގޮސް ފައިވާ މީ ހުން އެހެންނާ ފަ ހެ 30 އަހަރު މައުމޫނު ވެތޮކަން ކުރިގޮތް ކަމު ނުގޮސްގެން ނޫންބާ ވެތިކަން ބަދަލުކޮށް ވެރިކަން ހޯދަން ބުއްޅަބޭމެން މަގަށްނުކުތީ ތިޔަ އެލިކްސް އަކީ އަދި ތަންދޮރު ނޭގޭ މީ ހަކަށްވާނީ ނޫނީ ހަދާން ނެތީކަންނޭގެ ބަދަން ކާން އާދަކުރޭ ހަދާން ގަދަވާނެޔޯ ބުނާތީ އިވޭ\nޖުލައި 10, 2020 21:37\nލާދީނީ ކޮންމެ ކަމަަށް މީނާ ތާއީދު ކުރާނެ. މިކަންކަމަކީ މިޤައުމުގައި ފަތުރަން މީނާ ބޭނުންވާ ކަންތައްތައް.\nޖުލައި 10, 2020 21:42\nހަހަހާ، މިކަލޭގެއަށް މިކަންބޮޑުވީދޯ. ހަޖަމުނުވީ؟ ވަރަށްސޮރީ!!! އެކަމަކުވެސް ކިޔާނަން.. #ލާދީނީ... #ރޯޔަލްރޭޕް ކަޑަ؟؟\nޖުލައި 10, 2020 21:45\nރޯޔަލް ރޭޕިސްޓުން ހައްޔަރު ކުރޭ... އެލްކްސް ހައްޔަރު ކުރޭ... އެލްކްސް އަކީ މަސްތުވާތަކެތި ބޭނުން ކޮށްގެން ރޭޕް ކުރަން ސަޕޯޓް ކުރާ މީހެއް... Say No to Rape،\nޖުލައި 10, 2020 22:22\nޢެލެކުސް ހައްޔަރު ކުރުމަށް ދިވެހި ފުލުހުންނަށް ގޮވާލަން..\nޖުލައި 10, 2020 22:35\nމީވާ ރޭޕަށް ފޯރިހުރި ސަރުކާރެއް، ޕާޓީތައް ބާއްވައިގެން ގަތްގަނޑުމީ ނަޝީދަށް މިކަންބަލާކަށް ނުކެރޭނެ\nޖުލައި 10, 2020 22:54\nރިހޭ ފައި މައްޗަށް ފަޮއި ކޮންމެ ދުވަހަކު ކަމެއް ނުހިގާ ދުވަހެއް ނުދޭ\nމިއޮތީ ވާ ސަރުކާރެއް އަބުރުގެ ގާނޫނު އުވާލެވުމުގެ މޮޔަ މިއަދު ހިތައް އަރާނެ\nސަރުކާރު ނޭވާ ހޮޅި އަށް އެޅިއްޖެ ހަދާނެ ގޮތް ހުސްވެގެން ރައީސް ރޮނީ\nސަރުކާރު ގެ ބޮޑު ތަނބެއް ބިނދިއްޖެ\nބަލަ ހަސަން އިސްމާލު ބަނޑޭ ކީއްވެ ސަސްޕަންޑު ނުކުރަނީ ވަކި ނުކުރަނީ\nއެކި މީހުނަށް އެކި ގޮތް އަލީ ވަހީދު ވީމާ ވަކި ކުރީ\nޖުލައި 10, 2020 22:56\nއަންނިއަކީ ވަގުއައިޑީ ހަދައިގެން އުޅޭ ވަގެއް!!!\nޖުލައި 10, 2020 22:57\nމި ނަޝީދުއަކީ މިގައުމަށް ޖެހިފައި ހުރި ބޮޑު ބަލާވެރިކަމެއް!!!\nޖުލައި 10, 2020 23:25\n7 ފެބްރުއަރީގަ ހެދި ގޮތަށް ނިކުމެ ނިކަން މީނަ ހަންމަތަ ކޮށްލަބަލަ..މި ފަހަރު ފިލަން ދޫކޮށްގެން ނުވާނެ.ބޮޑު ބަލާއެއް މީނަޔާ ހެދި\nޖުލައި 11, 2020 00:00\nތިޔަ ސަފާރީގައި އަނެއްކާ އެލެކޮސް އުޅުނުބާ؟\nޖުލައި 11, 2020 03:49\nގެލެކްސީ އަހުމަދޭ، އޭނަ ޓްވީޓްވެސް ކުރޭތަ؟ އެއީ އޮލިންޕަހުގައި ގިޓާ ޖަހާމީހެއްނޫންތަ؟ ހޫން މިއުޅޭ އެލެކްސް ދޯ؟ލަންޑަނުއެލެކްސް ހޫންހޫން ދިވެހި އެލެކްސއަކީ ދިވެހި ރަންނަމާރި ކަމަށްވެދާނެބާ؟\nޖުލައި 11, 2020 06:37\nއައްނިއަށް ތާއިދުހުރާކުދިން މިހަމާބުނަނީ ކީކޭބާ ؟؟؟ ގައުމު ހަލާކުވިޔަސްއައްނިބޭނުންވާމީހުން މިގައުމު ފުނޑާލުމުގާ ބައިވެރިވީ ކަމުގާބެލެވިދާނެތޯ؟؟؟؟\nޖުލައި 11, 2020 07:00\nއެއް އަކައުންޓު މި ގެންގުޅެނީ ރަސްމީކޮއް ތިމާގެ ފުށުގަ ނެެތްް “މާތް ކަމާ އަދަބުވެެރިކަމާ ރިވެތި އަޚްލާގް އާ ބަނީ އާދަން ކަން” ދައްކަން. އަނެއް އެކައުޓް މި ގެންގުޅެނީ ތިމާފިލާ އޮވެ ތިމާގެ އަސްލު ސިފަ ނެރެ، ހިތުގައޮތްނަފްރަތާ، ކަޅު އަދިރިކަމާ، ފެންވަރުދައް އަޚްލާގުގެ ގެ އަސްލު ސިފައިގަ އެއްޗެހި ގޮވަން. މީ ދެފުއްދެގޮތް ވުމުގެ ލާމަސީލު މިސާލެއް!\nޖުލައި 11, 2020 07:24\n"ހުޅުމާލޭ ސަފާރީއެއްގައި ބިދޭސީ އަންހެނަކު ރޭޕް ކުރި ކަމަށް ބުނާ މައްސަލައިގައި ހިމެނޭ މީހުން ހައްޔަރުނުކޮށް ދޫކޮށްލާފައި ވަނީ އޭގެ ތެރެއިން އެކަކީ ރައީސް ޞާލިހްގެ އާއިލާ މެންބަރަކާއި ގުޅުން އޮންނަ މީހެއް ކަމަށް ވާތީ ކަމުގައި ބައެއް މީހުން ބުނެއެވެ." ރައީސް ޞާލިޙުގެ ދެދަރިންގެ ޙިއްޞާ އޮންނަ ޕޭން ރިއަލްސްޓޭޓް ކުންފުންޏައް ގެއްލުން ލިބިދާނެތީވެ ހުޅުމާލޭގެ 7000 ފުލެޓްގަ ބަގުޑި ބެއްދިފަދައިން ތިޔަކަންވެސް ނުހިންގާނެހެން ލަފާވެސް ނުކުރެވޭ.\nޖުލައި 11, 2020 09:16\nދައްކާށެވެ ހަމަ ގިނަގިނައިން ދައްކާށެވެ ބިރާނެތި މަޖާކުރާވާހަކަވެސް ގިނަގިނައިންދައްކާށެވެ ކާހިނުކަލޭގެއަށް ފައިސާނުދޭތީވެ ބާރުކެނޑެނީއެވެ ސިހުރުހާހޫރައިގެބާރުން ވެރިކަން މަކަރާއި ހީލަތުން ދަމައިގަނެގެން ވަކި ޖެހުނު ހިންހަމަ އެއްއެބައޮތްތޯއެވެ ތިޔަކަލޭގެ ތިތަނަކަށް އެރިފަހުން އަބަދުމެ ކޮންމެވެސް މުސީބާތެއް ރައްޔިތުނަނަށް އެބަލައްވާތައެވެ. ރައްޔިތުންނޭވެ


އާރޯއިން އިންތިޒާމްކޮށްގެން 2017 އޮކްޓޫބަރު 06 ވަނަ ދުވަހުން ފެށިގެން 07 ވަނަ ދުވަހު ކުރިއަށް ގެންދިޔަ ފުޓްސަލް މުބާރާތުގައި ނޭޝަނަލް އިންޓެގްރިޓީ ކޮމިޝަނުން ބައިވެރިވެއްޖެއެވެ. މި މުބާރާތަކީ ދިވެހިރާއްޖޭގެ އެންމެހާ މިނިވަން މުއައްސަސާތަކުގެ މެދުގައި އެކުވެރިކަމާއި، އެއްބައިވަންތަކަން އިތުރުކުރުމުގެ މަޤްޞަދުގައި އާރޯގެ ފަރާތުން ކުރިއަށް ގެންދިޔަ މުބާރާތެކެވެ. މި މުބާރާތުގެ ފިރިހެން ޑިވިޜަންގެ ޗެމްޕިއަންކަން ހޯދާފައިވަނީ އޮޑިޓަރ ޖެނެރަލްގެ އޮފީހުންނެވެ. އަދި އަންހެން ޑިވިޜަންގެ ޗެމްޕިއަންކަން ހޯދާފައިވަނީ ޕަބްލިކް ސަރވިސް މީޑިއާގެ ޔެސް ޓީވީއިންނެވެ.


Kulhudhuffushi Hospital Bodukurumuge Masasakaiy Fashaifi - Vaguthu\nކުޅުދުއްފުށީ ރީޖަނަލް ހޮސްޕިޓަލް ބޮޑު ކުރުމުގެ މަސައްކަތް ފަށައިފި\nމިދިޔަ ނޮވެމްބަރު މަހު އެމްޓީސީސީއާ ހަވާލުކޮށްފައިވާ ހދ. ކުޅުދުއްފުށީ ރީޖަނަލް ހޮސްޕިޓަލް ބޮޑު ކުރުމުގެ މަސައްކަތް ފަށައިފިއެވެ.\nއެމްޓީސީސީ އިން މިއަދު ކުރި ޓުވީޓެއްގައި ވިދާޅުވީ ކުޅުދުއްފުށީ ހޮސްޕިޓަލު ބޮޑުކުރުމުގެ މަސައްކަތް މިހާރު ފަށައިގެން ކުރިއަށްދާ ކަމަށާއި، މި މަޝްރޫގައި ހިމެނެނީ ވާޑް ބްލޮކެއް ގާއިމްކުރުމާއި، ވޯކްވޭ އެއް އެއް އެޅުމުގެ އިތުރުން ހޮސްޕިޓަލުގެ އޯޕީޑީ އަދި ލެބް އޭރިއާއެއް ގާއިމްކުރުން ކަމަށެވެ.\nމި ޕްރޮޖެކްޓަކީ 30.3 މިލިއަން ރުފިޔާގެ ޕްރޮޖެކްޓެއް ކަމަށް އެ ކުންފުނިން ވަނީ ވިދާޅުވެފައެވެ.\nExpansion works for H. Dh. Kulhudhuffushi Regional Hospital have commenced. Scope of project works include construction ofaward block, walkway, renovation of the OPD area and lab area at the hospital. (1/2) pic.twitter.com/a2bUeis78O\n— MTCC Plc (@MTCCPlc) June 10, 2020\nޒިޔާރަތްކުރާ މީހުންނާއި އަޅާ ބަލާއިރު އެ ހޮސްޕިޓަލުގައި އެކަށީގެންވާ މިންވަރަށް ޖާގައިގެ ތަނަވަސްކަން ނެތުމަކީ އެ ހޮސްޕިޓަލުގެ މެނޭޖްމަންޓުން އަބަދުވެސް ކުރަމުން އަންނަ ޝަކުވާއެކެވެ.\nއެގޮތުން ކޮވިޑް-19 އާއި ގުޅިގެން މާލެ ދެވޭ މީހުންގެ އަދަދު މަދުވުމުގެ ސަބަބުން އެ ހޮސްޕިޓަލަށް ފަރުވާ ހޯދުމަށް އަންނަ މީހުން ގިނަވެ ޖާގައިގެ ދަތިކަން ތަހައްމަލުކުރަން ޖެހޭ ކަމަށް އެ ހޮސްޕިޓަލުގެ މެނޭޖްމަންޓުން ފާހަގަކުރެއެވެ.\nކުޅުދުއްފުށީ ހޮސްޕިޓަލުގެ ލޭބާ ރޫމުގައި ފަރުވާ ދޭން ޖެހޭ މީހުންގެ އަދަދު ވެސް މި ދުވަސްވަރު ވަނީ ގިނަވެފައެވެ. އެގޮތުން މީގެ ކުރިން އާންމުކޮށް މަހަކު އެ ހޮސްޕިޓަލުގައި ވިހަނީ 30 މީހުންނާއި 40 މީހުންނާއި ދެމެދުގެ އަދަދަކަށް މީހުން ކަމަށާއި މިހާރު އެ އަދަދު 60 އާއި 70 އާއި ދެމެދުގެ އަދަދުތަކަކަށް އިތުރުވެފައިވާ ކަމަށް އެ ހޮސްޕިޓަލުން ވަނީ ހާމަކޮށްފައެވެ.


މުބާރާތުގެ ގްރޫޕް ސްޓޭޖުގެ މެޗުތައް ނިމި ކުއާޓަރ ފައިނަލުގައި ވާދަކުރާ ޓީމުތައް ކަށަވަރު ވެއްޖެ - MNUSU\nމުބާރާތުގެ ގްރޫޕް ސްޓޭޖުގެ މެޗުތައް ނިމި ކުއާޓަރ ފައިނަލުގައި ވާދަކުރާ ޓީމުތައް ކަށަވަރު ވެއްޖެ\nin ހަރަކާތް, ޚަބަރު\nމުބާރާތުގެ ގްރޫޕް ސްޓޭޖުގެ މެޗުތައް ކުޅެނިމި ކުއާޓަރ ފައިނަލުގައި ވާދަކުރާ ޓީމުތައް ރޭ ކަށަވަރު ވެއްޖެއެވެ.\nމިދިޔަ ހުކުރު ދުވަހު ފެށި އެމް.އެން.ޔޫ.އެސް.ޔޫ އިންޓަރ ފެކަލްޓީ ނެޓްބޯޅަ މުބާރާތް 2019ގެ ގްރޫޕް ސްޓޭޖުގައި ޖުމްލަ3މެޗު ކުޅެފައިވާއިރު ފުރަތަމަ މެޗުގައި ބައްދަލުކުރީ ސްކޫލް އޮފް ނާރސިންގ އާއި ސެންޓަރ ފޯ ފައުންޑޭޝަން ސްޓަޑީޒްއެވެ. ވާދަވެރި ކުޅުމަކަށް ފަހު މެޗު ނިމިގެންދިޔައީ 29-05 ޕޮއިންޓްއިން ސްކޫލް އޮފް ނާރސިންގ އިން މެޗު ކާމިޔާބުކޮށްގެނެވެ. މިމެޗުގެ އެންމެ މޮޅު ކުޅުންތެރިއަކަށް ހޮވިގެންދިޔައީ ސްކޫލް އޮފް ނާރސިންގގެ އާމިނަތު ފިރުޝާއެވެ.\nމެޗުގެތެރެއިން | ފޮޓޯ: އެމް.އެން.ޔޫ.އެސް.ޔޫ މީޑިއާ\nމުބާރާތުގެ ދެވަނަ މެޗުގައި ފެކަލްޓީ އޮފް އެންޖިނެރިންގ ސައިންސް އެންޑް ޓެކްނޮލޮޖީ އަދި ފެކަލްޓީ އޮފް އާރޓްސްގެ ކުރިމަތިލުން 07-03 ޕޮއިންޓްއިން ކާމިޔާބު ކުރީ ފެކަލްޓީ އޮފް އެންޖިނެރިންގ ސައިންސް އެންޑް ޓެކްނޮލޮޖީއެވެ. މިމެޗުގެ އެންމެ މޮޅު ކުޅުންތެރިއަކީ އެފް.އީ.އެސް.ޓީގެ ހަމްނާ އަލީ މާހިރެވެ.\n”ޕްލޭ އޮފް“ ގައި މޮޅު ކުޅުމެއް ދެއްކި ފެކަލްޓީއޮފް އެޑިއުކޭޝަން 38-03 ޕޮއިންޓްގެ ބޮޑު ފަރަގަކުން މެޗު ކާމިޔާބުރީ ސްކޫލް އޮފް މެޑިސިން އަތުން މޮޅުވެގެންނެވެ. ހަމައެއާއިއެކު ސްކޫލް އޮފް މެޑިސިންއިން ވަނީ ހިތްވަރުގަދަ ކުޅުމެއް ދައްކައި ގިނަ އަދަދެއްގެ ”އެޓަމްޕްޓް“ ތަކެއް ކޮށްފައެވެ. މިމޮޅާއެކު ފެކަލްޓީ އޮފް އެޑިއުކޭޝަން އިންވަނީ މުބާރާތުގެ ކުއާޓަރ ފައިނަލަށް ދަތުރުކޮށްފައެވެ. މިމެޗުގެ އެންމެ މޮޅު ކުޅުންތެރިއަކަށް ހޮވުނީ ފެކަލްޓީ އޮފް އެޑިއުކޭޝަންގެ ފާތިމަތު ރިފާހާއެވެ.\nގްރޫޕް ސްޓޭޖުގައި ކުޅުނު މެޗު ސްކޫލް އޮފް ނާރސިންގް އިން ކާމިޔާބު ކުރުމާއެކު ގްރޫޕް އޭގެ އެއްވަނަ އަށް ޖެހިލީ9ޕޮއިންޓާއެކުއެވެ. ވަގުތީގޮތުން އެއްވަނަ އަށް އެރި ސީ.އެފް.އެސް މިހާރު ދެވަނައިގައި އޮތީ6ޕޮއިންޓާއެކުއެވެ.3ޕޮއިންޓާއެކު ޕޮއިންޓް ތާވަލުގެ ތިންވަނައިގައި ފެކަލްޓީ އޮފް އެންޖިނެރިންގ ސައިންސް އެންޑް ޓެކްނޮލޮޖީ އޮތް އިރު ފެކަލްޓީ އޮފް އާރޓްސް ވަނީ މުބާރާތުން ކަޓައިފައެވެ. އެގޮތުން ގްރޫޕް އޭގެ އެއްވަނަ، ދެވަނަ އަދި ތިންވަނަ ޓީމުވެސް ވަނީ މުބާރާތުގެ ކުއާޓަރ ފައިނަލުގެ ޖާގަ ކަށަވަރު ކޮށްފައެވެ.\nއެމް.އެން.ޔޫ.އެސް.ޔޫ އިންޓަރ ފެކަލްޓީ ނެޓްބޯޅަ މުބާރާތް 2019ގެ ކުއާޓަރ ފައިނަލުގެ މެޗުތައް ކުޅެން ހަމަޖެހިފައިވަނީ 21 އޮކްޓޯބަރ ވާ ހޯމަދުވަހުގެ ރޭ 20:00ގައެވެ. އެގޮތުން ކުއާޓަރ ފައިނަލުގެ ފުރަތަމަ މެޗުގައި ވާދަ ކުރާނީ ގްރޫޕް ބީގެ އެއްވަނަ ޓީމު އެމް.އެން.ޔޫ ބީއެސް އަދި ގްރޫޕް އޭގެ ތިންވަނަ ޓީމު އެފް.އީ.އެސް.ޓީއެވެ.\nއެމް.އެން.ޔޫ.އެސް.ޔޫ އިންޓަރ ފެކަލްޓީ ނެޓްބޯޅަ މުބާރާތް 2019 އަކީ އެމް.އެން.ޔޫ.އެސް.ޔޫގެ ފަރާތުން ބާއްވާ މިފަދަ ތިންވަނަ މުބާރާތެވެ. މިގޮތުން ފުރަތަމަ މުބާރާތް ބޭއްވުނީ 2015ގައި ކަމަށްވާއިރު، އެ އަހަރުގެ ތަށި އުފުލާލީ އެމް.އެން.ޔޫ ބިޒްނަސް ސްކޫލުންނެވެ. 2016 ވަނަ އަހަރު ބޭއްވުނު2ވަނަ މުބާރާތުގެ ޗެމްޕިއަންކަން ފެކަލްޓީ އޮފް ލޯ އެންޑް އިސްލާމިކް ސްޓަޑީޒް އިން ހޯދިއިރު، 2017 އަދި 2018ވަނަ އަހަރު މި މުބާރާތް ބާއްވާފައެއް ނުވެއެވެ. މި މުބާރާތަކީ އެމް.އެން.ޔޫގެ ފެކަލްޓީ/ސެންޓަރތަކަށް ހުޅުވާލައިގެން ބާއްވާ މުބާރާތަކަށްވާއިރު، މި މުބާރާތުގައި ޖުމްލަ 10 ޓީމު މިފަހަރު ވާދަކުރެއެވެ. މި 10 ޓީމާއެކު، އެމް.އެން.ޔޫ.އެސް.ޔޫގެ ގޮފި އުފެދިފައިވާ ހުރިހާ ފެކަލްޓީ/ސެންޓަރތަކެއް މި މުބާރާތުގައި ތަމްސީލުކުރާއިރު، މި މުބާރާތްވެގެންދާނީ ތާރީޚީ މުބާރާތަކަށެވެ.\nލިޔުނީ: އާމިނަތު ޝަމާ މުހައްމަދު،\nމީޑިއާ ކޯޑިނޭޓަރ، އެމް.އެން.ޔޫ.އެސް.ޔޫ\nބީ.އެސް.އެސް.އޭ އިންސްޓަގްރާމް ފޮޓޯ ޗެލެންޖްގެ އެއްވަނަ މަރްޔަމް ސުހާއަށް\nއެމް.އެން.ޔޫ.އެސް.ޔޫ އިންޓަރ ފެކަލްޓީ ވޮލީބޯޅަ މުބާރާތުގައި ބައިވެރިވެފައިވާ ފެސްޓުގެ ފިރިހެން ޑިވިޝަނަށް ޖާޒީ ހަވާލު ކޮށްފި\nނިއަރެސްގެ ހިންގާ ކޮމިޓީ މެމްބަރުންނާއި އެސް.އެންގެ ޑީން ބައްދަލުކުރައްވައިފި\nއެސް.އެން އާއި އަލަށް ގުޅުނު ދަރިވަރުންނަށް އޮރިއެންޓޭޝަން ޕްރޮގްރާމް ހިންގައިފި.\n”އެފް.އީގެ ޓީމަކީ ވަރުގަދަ ޓީމެއް“ – ކޯޗް އަބްދުލް ހަސީބް\n”ނޭކަ“ އިލެކްޝަން 2021ގެ ނަތީޖާ


Raees Yaameen Ge Edhivadaigathumah Shareeaiy Cancel Koffi | Hathaavees\nރައީސް ޔާމީންގެ އެދިވަޑައިގަތުމަށް ޝަރީއަތް ކެންސަލްކޮށްފި\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީންގެ މައްޗަށް ދައުލަތުން އުފުލާފައިވާ މަނީ ލޯންޑްރިންގެ ދައުވާ އާއި ރިޝްވަތު ގަބޫލުކުރުމުގެ ދައުވާ އާއި ގުޅިގެން މިއަދު ބާއްވަން ނިންމާފައި އޮތް ޝަރީއަތުގެ އަޑުއެހުން ކެންސަލް ކޮށްފިއެވެ.\nމިއަދުގެ އަޑުއެހުން ކެންސަލް ކުރީ ރައީސް ޔާމީންގެ އެދިވަޑައިގަތުމަށެވެ. ޓޫރިޒަމް މިނިސްޓްރީ އާއި މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) މެދުވެރިކޮށް ޓޫރިސްޓް ރިޒޯޓެއްގެ ގޮތުގައި ތަރައްގީ ކުރުމަށްޓަކައި ރ. ފުއްގިރި ކުއްޔަށް ދޫކުރުމުގެ މުއާމަލާތާ ގުޅިގެން، ރައީސް ޔާމީން މަގާމުގެ ނުފޫޒު ބޭނުންކޮށްގެން، ކުރިކީލަހިޔާ، އަޙްމަދު ކްރިކް ރިޒާ މެދުވެރިކޮށް ރިޝްވަތުގެ ގޮތުގައި، 1,117,000 (އެއްމިލިއަން އެއްލައްކަ ސަތާރަހާސް) އެމެރިކާ ޑޮލަރު ހޯދައި، ސަން ކޮންސްޓްރަކްޝަން އެންޑް އިންޖިނިއަރިންގ ޕްރައިވެޓް ލިމިޓެޑްއާއި ސަން އިންވެސްޓްމަންޓް ޕްރައިވެޓް ލިމިޓެޑް ބޭނުންކޮށްގެން އެ ފައިސާ ލޯންޑާ ކުރުމަށްޓަކައި ފަށަލަ ކޮށްފައިވާ މައްސަލާގައި ދަޢުވާކޮށް، އެ މައްސަލަ ކޯޓަށް ހުށަހެޅީ މިދިޔަ ޖޫން މަހުގެ ތެރޭގައެވެ.\nރައީސް ޔާމީންގެ މައްޗަށް އިތުރު ދެ ދައުވާ އެއް އުފުލާފައިވާއިރު މިދިޔަ އަހަރުގެ ނޮވެމްބަރު މަހު ރައީސް ޔާމީންގެ މައްޗަށް މަނީ ލޯންޑަރިންގެ ކުށް ސާބިތުވެ ފަސް އަހަރު ދުވަހަށް ޖަލަށް ލުމަށް ކްރިމިނަލް ކޯޓުން ހުކުމް ކުރުމުން އެމަނިކުފާނު ގެންދަވަނީ މާފުށި ޖަލުގައި އެ ހުކުމް ތަންފީޒު ކުރައްވަމުންނެވެ.\nPrevious މޫސުން ތަން ނުދޭތީ ހޯރަފުށި އެއާޕޯޓު މިއަދުވެސް ނުހުޅުވުނު\nNext އިގްތިސޯދު ފޫދިޔައީ އެމްޑީޕީގެ ހިންގުމުގެ ހުނަރާއި ރޭވުންތެރިކަން ނެތުމުން: އިދިކޮޅު


ސުންގަޑި: 25 އޭޕްރިލް 2019 1400\nހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާގެ ތިރީގައި މިދަންނަވާ މަޤާމަށް މުވައްޒަފަކު ބޭނުންވެއްޖެއެވެ. މިއީ ސިވިލްސާރިވިސްގެ ވަޒީފާއެއް ނޫނެވެ.\nކޮންޓްރެކްޓް (01 އަހަރު)\nކައުންސިލް ބިއުރޯ (ކޯރޕޮރޭޓިވް އެފެއާރޒް)\nހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާ، ގދ. ތިނަދޫ\n1- އެޑްމިނިސްޓްރޭޝަން/މެނޭޖްމަންޓް/ ބިޒްނަސް މެނޭޖްމަންޓް / ބިޒްނަސް އެޑްމިނިސްޓްރޭޝަން އިންފޮމޭޝަން ޓެކްނޮލޮޖީ/ހިޔުމަން ރިސޯސް މެނޭޖްމަންޓު/ ޕްރޮޖެކްޓް މެނޭޖްމަންޓްގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް 3ގެ ސަނަދެއް ހާސިލްކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\n2- ސާނަވީ އިމްތިޙާނަކުން2މާއްދާއިން ދަށްވެގެން " ޑީ " ގްރޭޑް ލިބިފައިވުމާއެކު، އޭގެ އިތުރުން، ސެކަންޑަރީ ސްކޫލް ސެޓްފިކެޓްގެ އިމްތިޙާނުގައި ' ދިވެހި ' މިމާއްދާއިން ދަށްވެގެން 'ސީ' ގްރޭޑް ލިބިފައިވުން.\n1- ކައުންސިލްގެ ބިއުރޯގައި މަސައްކަތް ކުރުމާއި، ކައުންސިލްގެ ބައްދަލުވުން ތަކަށް ހާޟިރުވުމާއި، ކައުންސިލް ބިއުރޯގެ ލިޔެކިޔުންތައް ބެލެހެއްޓުމާއެކު ކައުންސިލްތަކުގެ ޕާރފޯމަންސް އިންޑެކްސްއަށް ބޭނުންވާ މަޢްލޫމާތު ބެލެހެއްޓުމާ ޕާރފޯމަންސް އިންޑެކްސްއާއި ގުޅުން ހުރި އެންމެހާ މަސައްކަތްތައް ކުރުން.\n2- ކައުންސިލުގެ ބައްދަލުވުންތަކުގެ ޔަވްމިއްޔާ އާއި ކައުންސިލްގެ އިދާރާގެ ޔަވްމިއްޔާ ދުވަހުން ދުވަހަށް ލިޔެބެލެހެއްޓުން.\n3- ކައުންސިލް މެމްބަރުންގެ ރަޖިސްޓްރީއާއި ޗުއްޓީ ރިކޯޑްތަކާއި، ހާޟިރީ ރިޕޯޓް ތައްޔާރުކޮށް ކޮންމެ މަހެއްގެ 18 ގެ ކުރިން ފޮނުވަންޖެހޭ ފަރާތްތަކަށް ފޮނުވުން.\n4- އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ ޔަވްމިއްޔާ ލިޔެ ބެލެހެއްޓުމާއި އަންހެނުންގެ ތަރައްޤީއަށް މަސައްކަތްކުރާ ކޮމެޓީގެ އިދާރީ މަސައްކަތުގެ ތެރެއިން ޒިންމާދާރުވެރިޔާ ޙަވާލުކުރާ މަސައްކަތްތައް ކުރުން.\n5- ކައުންސިލަރުންނާއި ބައްދަލު ކުރަން އަންނަ ޢާއްމު ފަރާތްތަކަށް އެޕޮއިންޓްމަންޓް ހަމަޖެއްސުމާއި ކައުންސިލްގެ ރަސްމީ ދަތުރުތައް އިންތިޒާމުކޮށް ރަސްމީ ދަތުރުތަކުގައި ބައިވެރިވުން.\n6- ކައުންސިލް އިދާރާއިން ކުރިއަށް ގެންދާ ޚާއްސަ މަސައްކަތްތަކުގައި ބައިވެރިވުމާއި އޮފީހުގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްތައް ކުރުމާއި، ޙާއްޞަ ހާލަތް ތަކުގައި ކުރެވޭ މަސައްކަތްތައް ކުރުން.\nހަމަޖެހިފައިވާ އުސޫލްތަކާއި އެއްގޮތަށް އިތުރުގަޑީގައި މަސައްކަތް ކޮށްފިނަމަ އިތުރުގަޑީގެ ފައިސާ ލިބޭނެއެވެ.\nޕްރޮބޭޝަން މުއްދަތު (3 މަސް) ހަމަވުމުން، މަސައްކަތުގެ އަޚްލާޤު ރަނގަޅު ނަމަ، ސަޕޯރޓިންގކޯ އެލަވަންސްގެ ގޮތުގައި\nމަހަކު 700/- (ހަތްސަތޭކަ ރުފިޔާ) ޕްރޮބޭޝަނަށްފަހު، ލިބިދެވޭނެއެވެ.\nވަޒީފާއަށް އެންމެ ޤާބިލް މީހަކު ހޮވުމަށް ބެލެވޭ ކަންތައްތައް\nޤާބިލުކަން ދެނެގަތުމަށް ކުރާ އިންޓަވިއު، ޕްރެސެންޓޭޝަން އަދި ޕްރެކްޓިކަލް އިމްތިޙާނު.\nދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނާއި، ދިވެހިސިވިލްސާރވިސްގެ ޤާނޫނާއި ޤަވާޢިދު އަދި މާލިއްޔަތާއި ބެހޭ ޤަވާޢިދާއި، ތިނަދޫކައުންސިލުން އެކަށައަޅާފައިވާ ރަށްވެހިކަމުގެ ޤަވާޢިދުތަކަށް އަހުލުވެރި މިންވަރު.\nއިންޓަވިއު، އިމްތިޙާނާއި ޕްރެޒެންޓޭޝަން އޮންނާނެ ތަނާއި، މުއްދަތު\nމި ވަޒީފާއަށް ކުރިމަތިލާ ފަރާތްތަކުގެ ތެރެއިން ޝަރުޠު ފުރިހަމަވާ ފަރާތްތަކާއި އެކު ބާއްވާ އިންޓަވިއު 28 އޭޕްރިލް 2019 އާއި 08 މެއި 2019 އާއި ދެމެދުގެ ތާރީޚެއްގައި ތިނަދޫ ކައުންސިލްގެ އިދާރާ ގައި އޮންނާނެއެވެ. ވުމާއި އެކު މިމަޤާމަށް ކުރިމަތި ލައްވާ ފަރާތްތަކުން އިންޓަވިއު އަށް ހާޟިރުވެ ވަޑައިގަތުމަށް ތައްޔާރުވެ ވަޑައިގެން ތިއްބެވުމަށްވެސް ދަންނަވަމެވެ.\nއިންޓަވިއު އަށް ޙާޟިރުވާ އިރު5ސްލައިޑަށްވުރެ އިތުރު ނުވާގޮތަށް، އެމީހެއްގެ ޕާރސަނަލް ޕްރޮފައިލާއި ބެހޭގޮތުން ތައްޔާރުކޮށްފައިވާ ޕްރެސެންޓޭޝަނުގެ ހާޑްކޮޕީއެއް ހުށަހަޅަންވާނެއެވެ. ޕްރެސެންޓޭޝަން ހުށަހެޅުމަށް ޖުމްލަ7މިނެޓުގެ ވަގުތު ދެވޭނެއެވެ. ޕްރެސެންޓޭޝަން އޮންނާނީ އިންޓަރވިއއާއި އެކުގައެވެ.\nޕްރކްޓިކަލް އިމްތިޙާނު އޮންނާނީ އިންޓަވިއު އޮންނަ ދުވަހު އިންޓަވިއުއަށް ފަހުގައެވެ.\nޕްރެކްޓިކަލް އިމްތިޙާނު ހަދާނީ ކޮމްޕިއުޓަރުންނެވެ. ޕްރކްޓިކަލް އިމްތިޙާނަށް ޖުމްލަ 30 މިނެޓުގެ ވަގުތު ދެވޭނެއެވެ.\n1- ފުރިހަމަކޮށްފައިވާ އެޕްލިކޭޝަން ފޯމު ( އެޕްލިކޭޝަން ފޯމު ހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާއިން ލިބެން ހުންނާނެއެވެ.)\n2- ތަޢުލީމީ ސެޓްފިކެޓް ތަކުގެ ކޮޕީ ( އެކްރެޑިޓް ކުރެވިފައިވާ )\n3- ވަޒީފާއެއްގައި އުޅުއްވާ ނުވަތަ އުޅުއްވާފައިވާ ބޭފުޅެއްނަމަ އަދާކުރައްވާ ނުވަތަ އަދާކުރެއްވި ވަޒީފާގެ މުއްދަތާއި މަސްއޫލިއްޔަތު އެނގޭނެ ރަސްމީ ލިޔުމެއް .\n4- ދިވެހި ރައްޔިތެއްކަން އަންގައިދޭ ކާޑުގެ ކޮޕީ\n5- ވަޒީފާއަށް ކުރިމަތިލާ ފަރާތުގެ ވަނަވަރު ނުވަތަ ސީވީ (ގުޅޭނެ ފޯނު ނަންބަރާއި އީމެއިލް އެޑްރެހާއެކު)\nމަޤާމަށް އެދެންވީ ގޮތާއި ސުންގަނޑި\nމިވަޒީފާއަށް އެދޭ ފަރާތްތަކުން ވަޒީފާއަށް އެދޭފޯމް ފުރިހަމަކުރުމަށްފަހު ފޯމާއެކު ހުށަހަޅަން ޖެހޭލިޔުންތައް 25 އޭޕްރިލް 2019 ވާ ބުރާސްފަތި ދުވަހުގެ މެންދުރު 14:00 ގެ ކުރިން ހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާ އަށް ހުށަހެޅުއްވުން އެދެމެވެ.\nލިޔުންތައް އީމެއިލް [email protected] މެދުވެރިކޮށްވެސް ބަލައިގަނެވޭނެއެވެ. އީމެއިލްގެ ޒަރީޢާއިން ހުށަހަޅާ އެޕްލިކޭޝަންތައް އިދާރާއަށް ލިބުނުކަން ފޯނުން ގުޅުއްވައިގެން ކަށަވަރު ކުރަންވާނެއެވެ.\nމިއިޢުލާނާއި ގުޅިގެން މައުލޫމާތެއް ސާފްކުރައްވުމަށް ގުޅުއްވާނީ ހުވަދުއަތޮޅު ދެކުނުބުރީ ތިނަދޫ ކައުންސިލްގެ އިދާރާގެ 6842596 ނަންބަރު ފޯނާއެވެ. ފެކްސް ނަންބަރަކީ ( ނަންބަރ: 6841018 ) އެވެ.


މަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް) 27 – DhiSalafiyyah\nއަދި ﷲތަޢާލާ ވަޙީކުރައްވާފައިވާ:\n(وَلَوْ أَنَّهُمْ إِذْ ظَلَمُوا أَنْفُسَهُمْ جَاءُوكَ فَاسْتَغْفَرُوا اللَّهَ وَاسْتَغْفَرَ لَهُمُ الرَّسُولُ لَوَجَدُوا اللَّهَ تَوَّابًا رَحِيمًا) [النساء 64]\nމާނައީ: “އަދި އެބައިމީހުން އެބައިމީހުންގެ ނަފްސުތަކަށް އަނިޔާވެރިވާ ހިނދުގައި ކަލޭގެފާނުގެ ގާތަށް އައިސް ފަހެ، ﷲތަޢާލާގެ ޙަޟްރަތުން ފާފަފުއްސެވުމަށް އެދުމުން، ރަސޫލާ އެބައިމީހުންނަށް ފާފަފުއްސެވުން އެދި ދުޢާކުރެއްވިނަމަ، ﷲ އީ ގިނަގިނައިން ތައުބާ ޤަބޫލުކުރައްވާ އޯގަވަންތަ އިލާހެއްކަމުގައި އެބައިމީހުން ދެކޭނެއެވެ.”\nމިއާޔަތުން ފާފަ ކުރެވުމުން ޤަބުރުފުޅު ގާތަށް ދިޔުމަކަށް ދަލީލެއް ނުކުރެއެވެ. އެހެނީ އާޔަތް އައިސްފައިވަނީ މުނާފިޤުންނާއި މުޚާތަބު ވެގެންނެވެ. އަދި އެކަލޭގެފާނުގެ އަރިހަށް ދިޔުން އައިސްފައިއެވަނީ އެކަލޭގެފާނުގެ ޙަޔާތްޕުޅުގައެވެ. އެއްވެސް ޞަޙާބީބޭކަލަކު ރަސޫލާ ޞައްލަﷲ ޢަލައިހިވަސައްލަމަގެ ޤަބުރުފުޅަށް ފާފަފުއްސެވުމަށް އެދިގެން އައިސްފައެއް ނުވެއެވެ. ޢުމަރު ބުނުލް ޚައްޠާބު رضى الله عنه އެކަލޭގެފާނުގެ ޚިލާފަތުގައި ހަނަފަސްކަން ކުރިމަތިވި ހިނދު ޢައްބާސް ގެފާނު މެދުވެރިކުރައްވާ ﷲ ގެ ޙަޟްރަތަށް ދުޢާދެންނެވިއެވެ. އެކަލޭގެފާނު ވިދާޅުވިއެވެ.\n“اللَّهُمَّ إنَّا كُنَّا إذَا أَجْدَبْنَا تَوَسَّلْنَا إلَيْك بِنَبِيِّنَا فَتَسْقِينَا وَإِنَّا نَتَوَسَّلُ إلَيْك بِعَمِّ نَبِيِّنَا فَاسْقِنَا” قال فيسقون [أخرجه البخارى في صحيحه]\nމާނައީ:”އޭ ﷲ! ތިމަންމެނަށް ހަނަފަސްކަމެއް ކުރިމަތިވާހިނދު ތިމަންމެންގެ ނަބިއްޔާ (ދުނިޔޭގައި ހުންނެވިއިރު އެކަލޭގެފާނު) މެދުވެރިކުރައްވާ ދަންނަވަމެވެ. ފަހެ (އެކަލޭގެފާނު އަވަހާރަވުމުން) އަޅަމެންގެ ނަބިއްޔާގެ ބޮޑުބޭބޭފުޅު މެދުވެރިކުރައްވާ ދަންނަވަމެވެ. ފަހެ އަޅަމެންނަށް ވާރޭވެއްސަވާފާނދޭވެ.” (ރާވީ) ވިދާޅުވިއެވެ. އެހިނދު ވާރޭވެހިގެން ދެއެވެ.\nރަސޫލާ ޞައްލަﷲ ޢަލައިހި ވަސައްލަމް އަވަހާރަވުމަށްފަހުގައި އެކަލޭގެފާނު މެދުވެރިކުރައްވާ ދުޢާ ދެންނެވޭނެނަމަ ޢުމަރު رضى الله عنه ޢައްބާސްގެފާނު މެދުވެރިކުރައްވާ ނުދެންނެވީހެވެ…\nއެކަލޭގެފާނުގެ ކިބައިން ދުޢާއާއި ފާފަފުއްސެވުމަށް އެދި ދެންނެވުން، އެކަލޭގެފާނު ސުވަރުގެވަޑައިގެންނެވުމަށް ފަހުގައިވެސް ޙާޞިލުވާނަމަ އެކަމަނާ އެކަލޭގެފާނުގެ ކުރިން އަވަހާރަވުމާއި އެކަލޭގެފާނު އެކަމަނާގެ ކުރިން ސުވަރުގެވަޑައިގެންނެވުމަކު ތަފާތެއްނެތެވެ.


Kaafu Maafushi bin hihkumuge mashrooge bodu bayeh nimijje\nކ. މާފުށީ ގޮނޑުދޮށް ހިމާޔަތް ކުރުމާއި ބިން ހިއްކުމުގެ މަޝްރޫއު-- ފޮޓޯ: އެމްޓީސީސީ\nމާފުށީ ގޮނޑުދޮށް ހިމާޔަތް ކުރުމާއި ބިން ހިއްކުމުގެ 78 އިންސައްތަ މަސައްކަތް ނިންމާލައިފި\n08 ސެޕްޓެމްބަރ 2020 - 13:29:09\nކ. މާފުށީ ގޮނޑުދޮށް ހިމާޔަތް ކުރުމާއި ބިން ހިއްކުމުގެ މަޝްރޫއުގެ 78 އިންސައްތަ މަސައްކަތް ނިމިފައިވާ ކަމަށް އެމްޓީސީސީން ބުނެފި އެވެ.\nއެމްޓީސީސީން ބުނީ މާފުށީ ގޮނޑުދޮށް ހިމާޔަތް ކުރުމާއި ބިން ހިއްކުމުގެ މަޝްރޫއުގެ މަސައްކަތުގެ 78 އިންސައްތަ މަސައްކަތް ނިމިފައިވާ ކަމަށާއި އެ މަޝްރޫއުގެ ތެރެއިން މިހާރު ކުރިއަށް ދަނީ ރިވެޓްމެންޓް ޖެހުމުގެ މަސައްކަތް ކަމަށެވެ.\nއެ މަޝްރޫއުގެ ދަށުން، 25 ހެކްޓަރުގެ ބިން ހިއްކުމާއި، 1,100 މީޓަރުގެ ސަރަހައްދެއްގައި ބޮޑުގަލުގެ ރިވެޓްމަންޓް ޖެހުން ހިމެނޭ ކަމަށް އެމްޓީސީސީން ބުނެ އެވެ. އެ މަޝްރޫއު އަކީ މާފުށީ ރައްޔިތުންނަށް ކުރިމަތިވެފައިވާ ބިމުގެ ދަތިކަމަށް ހައްލެއް ހޯދުމަށް ފަށާފައިވާ މަޝްރޫއެކެވެ.\nމިނިސްޓްރީ އޮފް ނޭޝަނަލް ޕްލޭނިން، ހައުސިން އެންޑް އިންފްރާސްޓްރަކްޗާގެ ފަރާތުން އެމްޓީސީސީ އާއި ހަވާލުކޮށްގެން ކުރިއަށްގެންދާ އެ މަޝްރޫއުއަކީ 99.9 މިލިއަން ރުފިޔާގެ މަޝްރޫއެކެވެ. އެ މަޝްރޫއުގެ އަމަލީ މަސައްކަތް ފަށާފައިވަނީ 17 ސެޕްޓެމްބަރު 2019 ގައެވެ.


Harakaatheh nukoh oi meehaa vihey massalaigai naruhaku hayyaru koffi | Mihaaru\nހަރަކާތެއް ނުކޮށް އޮތް މީހަކު ވިހޭ މައްސަލާގައި ހައްޔަރު ކުރި ނަރުސް ސަދަލޭންޑް.\nހަރަކާތެއް ނުކޮށް އޮތް މީހާ ވިހެއި މައްސަލާގައި ނަރުހަކު ހައްޔަރުކޮށްފި\n24 ޖެނުއަރީ 2019 - 10:254comments\nއެރިޒޯނާ (ޖެނުއަރީ 24) - އެމެރިކާގެ އެރިޒޯނާ ސްޓޭޓުގެ ނާސިން ހޯމެއްގައި އެއްވެސް ހަރަކާތެއް ނުކޮށް ދިހަ ވަރަކަށް އަހަރު ދުވަހު އޮތް ބަލި މީހަކު ވިހޭ މައްސަލައިގައި އެ ތަނުގެ ފިރިހެން ނަރުހަކު ހައްޔަރުކޮށްފި އެވެ.\nޑީއެންއޭ ޓެސްޓްތަކަށް ފަހު ހައްޔަރުކޮށްފައި ވަނީ ހަސިއެންޑާ ހެލްތުކެއާ ކްލިނިކުގައި މަސައްކަތް ކުރާ އުމުރުން 36 އަހަރުގެ ނަތަން ސަދަލޭންޑް ނަމަކަށް ކިޔާ މީހެކެވެ. އޭނާގެ މައްޗަށް ވަނީ ޖިންސީ ގޯނާ ކުރުމާއި ނުކުޅެދޭ މީހެއްގެ ކިބައިން ނާޖާއިޒް ފައިދާ ނެގުމުގެ ދައުވާ އުފުލައިފަ އެވެ.\nކްލިނިކުގައި އޮތް 29 އަހަރުގެ ބަލި މީހާ ވިހެއީ ޑިސެމްބަރު 29 ވަނަ ދުވަހު އެވެ. ކްލިނިކުގެ ސްޓާފުން ބުނެފައި ވަނީ އެ މީހާ ބަލިވެ އިންކަން ނޭނގޭ ކަމަށެވެ. އޭނާ ވިހެއި ފިރިހެން ކުއްޖާ ވަނީ އާއިލާއާ ހަވާލުކޮށްފަ އެވެ. އެ ކުއްޖާގެ ހާލު ރަނގަޅެެވެ.\nޖިންސީ ގޯނާކޮށްފައި ވަނީ ހަސިއެންޑާ ހެލްތުކެއާގައި އޮތް ނުކުޅެދޭ މީހަކަށް.\nނުކުޅެދޭ މީހާ ވިހޭ ހާދިސާ އަށް ފަހު ފުލުހުން ވަނީ ތަހުގީގު ފަށައިފަ އެވެ. އަދި ކުރިން ވަނީ ޝައްކު ކުރެވޭ ފިރިހެން ސްޓާފެއްގެ ޑީއެންއޭ ސާމްޕަލް ނަގައިފަ އެވެ.\nކަމާބެހޭ ފަރާތްތަކުން ބުނެފައި ވަނީ ހައްޔަރު ކުރި ސަދަލޭންޑަކީ ނާސިން ލައިސަންސް އޮތް ފަރާތެއް ކަމަށެވެ. އަދި އަންހެން މީހާ އަށް ޖިންސީ ގޯނާ ކުރި ކަމަށް ބެލެވޭ ދުވަސްވަރު އޭނާ ބެލެހެއްޓުމާ ހަވާލުވެ ހުރީ ސަދަލޭންޑް ކަމަށް ވެސް ބުނެފައިވެ އެވެ.\nފުލުހުން މިހާރު ދަނީ އެ ކްލިނިކާ 2011 ވަނަ އަހަރު ގުޅުނު ސަދަލޭންޑް އެހެން ބަލި މީހުންނަށް ވެސް ޖިންސީ ގޯނާކޮށްފައިވޭތޯ ބަލަމުންނެވެ.\nބަލި މީހާ ވިހެއި ހާދިސާއާ ގުޅިގެން ހަސިއެންޑާ ހެލްތުކެއާގެ ސީއީއޯ ވަނީ އިސްތިއުފާ ދެއްވައިފަ އެވެ. މި ހާދިސާއާ ގުޅިގެން ކްލިނިކުގެ ޕްރޮޓޮކޯލް ވަނީ ބަދަލުކޮށްފަ އެވެ. އަންހެން ބަލި މީހެއްގެ ކައިރިއަށް ފިރިހެނަކު ވަންނަ ނަމަ މީގެ ފަހުން ވަދެވޭނީ އަންހެނަކާ އެކު އެވެ.\nއިތުރު ލިޔުންތައް ނަރުހުން އެމެރިކާ


ހއ. މުރައިދޫ ކައުންސިލްގެ ރައީސް\nހއ. މުރައިދޫ ކައުންސިލްގެ އަންހެނުންނަށް ޚާއްޞަކޮށްފައިވާ ދެ ގޮނޑި\nހއ. މުރައިދޫ ކައުންސިލްގެ މެންބަރު\nޢަބްދުލް ކަރީމް ޢަލީ


Sulha aai amaankan genaumuge baaru othee zuvaanunnah: imraan\nސުލްހަ އާއި އަަމާންްކަން ގެނައުމުގެ ބާރު އޮތީ ޒުވާނުންނަށް: އިމްރާން\nރޭގެ ރަސްމިއްޔާތުގައި މިނިސްޓަރު ވާހަކަފުޅު ދަައްކަވަނީ --\nރާއްޖޭގެ މިއަދު ހާލަތު ބަދަލުކުރުމުގައި ހުރިހާ ބާރެއް އޮތީ ޒުވާން ލީޑަރުންގެ މައްޗަށްކަމަށް ހޯމް މިނިސްޓަރު އިމްރާން އަބްދުﷲ ވިދާޅުވެއްޖެ އެވެ.\nބައިނަލްއަގުވާމީ ގޮތުން ފާހަގަ ކުރާ "އަހިންސާ ދުވަހު"ގެ މުނާސަބަތުގައި ހޯމް މިނިސްޓްރީ އާއި ދިވެހިރާއްޖޭގެ ގައުމީ ޔުނިވާސިޓީގެ ދަރިވަރުންގެ ޔޫނިއަން ގުޅިގެން ބޭއްވި ވާހަކަ ދެއްކުމުގެ ނަތީޖާ ފާޅުކުރުމުގެ ހަފްލާގައި މިނިސްޓަރު ވިދާޅުވީ، ރާއްޖެ ވަނީ ބޮޑުތަނުން ބަދަލުވެފައި ކަމަށާއި، ކުރިން ދުނިޔޭގެ ކުރިމަތީގައި ފަހުރުވެރިވަނީ ރާއްޖެއަކީ އެންމެ ސުލްހަވެރި އެންމެ އަމާން ގައުމަށް ވުމުންކަމަށެވެ. އަދި ގައުމު ކުރިން އޮތްފަދަ ސުލުހަވެރި އަމާން ގައުމެއްގެ ގޮތުގައި އަނބުރާ ގެންނަންޖެހޭކަމަށް ވިދާޅުވި އެވެ.\n" ރާއްޖޭގެ މިއަދުގެ ހާލަތު ބަދަލުކުރުމުގައި ހަގީގަތުގައިވެސް ހުރިހާ ބާރެއް އޮތީ އަޅުގަނޑުމެންގެ ޒުވާން ލީޑަރުންގެ މައްޗަށް. އެހެންކަމުން ރާއްޖެއަށް ހެޔޮ ބަދަލު ގެނައުމަށް ޞުލުހަވެރިކަމާ އަމާންކަމާ އެކުވެރިކަމާއެކުގައި ބަދަލާ ދިމާއަށް އަޅުގަނޑުމެން ދަތުރުކުރަންޖެހޭ. އިސްލާމް ދީނަކީ ސުލުހަވެރި އަމާން ދީނެއް، ސުލުހައަށް ލޯބިކުރާ ދީނެއް." މިނިސްޓަރު ވިދާޅުވި އެވެ.\n"އަހިންސާ" ދުވަހަކީ ބައިނަލްްއަގުވާމީ ގޮތުން ފާހަގަ ކުރާ އަނިޔާވެރިކަމާ ދެކޮޅުު ދުވަހެވެ. މި ދުވަސް ފާހަގަ ކުރަނީ އޮކްޓޯބަރު2ގަ އެވެ.\n"އަހިންސާ ދުވަހު"ގެ މުނާސަބަތުގައި ބޭއްވި ވާހަކަދެއްކުމުގެ މުބާރާތުން އެއްވަނަ ހޯދީ ގައުމީ ޔުނިވާސިޓީގެ ފެކަލްޓީ އޮފް ލޯ އެންޑް އިސްލާމިކް ސްޓަޑީޒްގެ ދަރިވަރު އާއިޝަތު ޒަހާ އެވެ. ދެވަނަ ހޯދީ ސެންޓާ ފޮ ފައުންޑޭޝަން ސްޓަޑީޒްގެ އަނޫފާ ޢާލީ އެވެ. އަދި ތިންވަނަ ފެކަލްޓީ އޮފް ލޯ އެންޑް އިސްލާމިކް ސްޓަޑީޒްގެ މުޙައްމަދު އައިޝް މުސްތާ އެވެ.


Dhauru nimumuge kurin Maalee bayaan husha halhan Audit in othee furusathu dheefai: Raees office | Mihaaru\nރައީސް ޔާމީން: އެމަނިކުފާނުގެ މާލީ ބަޔާން ދައުރު ނިމުމުގެ ކުރިން ހުށަހަޅަން އޮޑިޓާ ޖެނެރަލް ފުރުސަތު ދެއްވާފައިވާ ކަމަށް ރައީސް އޮފީހުން ބުނޭ --ފޮޓޯ/މިހާރު\nދައުރު ނިމުމުގެ ކުރިން މާލީ ބަޔާން ހުށަހަޅަން ރައީސަށް ވަނީ ފުރުސަތު ދީފައި: ރައީސް އޮފީސް\n31 އޮކްޓޯބަރ 2018 - 13:33 8 comments\nރައީސް އަބްދުﷲ ޔާމީންގެ ވެރިކަމުގެ ދައުރު ނިމުމުގެ ކުރިން އެމަނިކުފާނުގެ މާލީ ބަޔާންތައް ހުށަހަޅަން އޮޑިޓާ ޖެނެރަލް ދާދި ފަހުން ފުރުސަތު ދެއްވާފައިވާ ކަމަށް ރައީސް އޮފީހުން މިއަދު ބުނެފި އެވެ.\nރައީސް ޔާމީންގެ މާލީ ބަޔާން ގާނޫނު އަސާސީގައިވާ ގޮތުގެ މަތިން އޮޑިޓާ ޖެނެރަލަށް ހުށަހަޅާފައި ނުވާ މައްސަލައެއް ރައްޔިތުންގެ މަޖިލީހަށް ހުށަހަޅަން އެންޓި ކޮރަޕްޝަން ކޮމިޝަން (އޭސީސީ) އިން ވަނީ ލަފާ ދީފަ އެވެ. އަމިއްލަ ފަރާތަކުން އޭސީސީއަށް ހުށަހެޅި އެ މައްސަލާގައި އެ ކޮމިޝަނުން ނިންމާފައިވަނީ އެ މައްސަލަ އެ ކޮމިޝަނަށް ނުބެލޭނެ ކަމަށާއި އެކަން މަޖިލީހުގެ މާލިއްޔަތު ކޮމެޓީއަށް ހުށަހެޅިދާނެ ކަމަށެވެ.\nމިކަމާ ގުޅިގެން ރައީސް އޮފީހުގެ ތަރުޖަމާނު އިބްރާހިމް މުއާޒް އަލީ ކުރެއްވި ޓްވީޓެއްގައި ވިދާޅުވީ، މިއަހަރު ހިމަނައިގެން ރައީސްގެ މާލީ ބަޔާން ހުށަހެޅުއްވުމުގެ ފުރުސަތު ދެއްވައި، އޮޑިޓާ ޖެނެރަލް މީގެ ދެތިން ދުވަސް ކުރިން ރައީސް އޮފީހަށް ސިޓީއެއް ފޮނުއްވާފައިވާ ކަމަށެވެ. އަދި މާލީ ބަޔާނާ ގުޅޭ އެންމެހައި މަޝްވަރާތައް އޮޮޑިޓާ ޖެނެރަލްގެ ލަފަޔާ އެއްކޮށް ކުރެވިފައިވާ ކަމަށް ވެސް އެ ޓްވީޓްގައިވެ އެވެ.\n"Riyaasee fahu aharu himanaigen, dhauru husvumuge kurin Maalee Bayaan hushahalhan furusathu dhevvaafaivaa sitee eh, meege dhethin dhuvas kurin Raeesuljumhooriyyaa ge ofeehah Auditor General vany fonuvvaafa. Maalee bayaan gawaaidhun hushanaalhuvaa Raeesun thibbevi kamaai adhi\n— ɪʙʀᴀʜɪᴍ ᴍᴜᴀᴢ ᴀʟɪ (@SpokespersonMV) October 31, 2018\nމުއާޒު ވިދާޅުވީ މާލީ ބަޔާން ހުށަހަޅުއްވާފައި ނެތް ރައީސުން ވެސް އެބަ ތިއްބެވި ކަމަށާއި އެކަމާ މެދު އެއްވެސް ފިޔަވަޅެއް އަޅާފައި ނުވާކަން ފާހަގަކުރާ ކަމަށެވެ.\n.. evves fiyavalheh alhaafai nuvaakan mi furusathu gai faahaga kuran. Raees ge maalee bayaanaa gulhey emmehai mashvaraa thah Auditor General ge lafaafulhaa ekkoh vany kurevifai" -im\nރައީސް ޔާމީންގެ މާލީ ބަޔާން ހުށަނާޅުއްވާ ކަމަށް ބުނެ އިދިކޮޅު ފަރާތްތަކުން ފާޑު ކިޔަން ފެށުމުން ރައީސް އޮފީހުން ކުރިން ބުނެފައިވަނީ އެމަނިކުފާނު މަގާމާ ހަވާލުވެ ވަޑައިގަތުމަށް ފަހު މާލީ ބަޔާން ހުށަހެޅުއްވި ކަމަށެވެ. އެކަމަކު މާލީ ބަޔާނުގެ އާ ފޯމެޓެއް އޮޑިޓް އޮފީހުން ނެރެފައިވާތީ އެ ފޯމެޓާ އެއްގޮތަށް އެމަނިކުފާނުގެ މާލީ ބަޔާން ހުށަހަޅުއްވާނެ ކަމަށް ރައީސް އޮފީހުން ކުރިން ބުނެފައިވެ އެވެ.\nއިތުރު ލިޔުންތައް ރައީސް އޮފީސް އޮޑިޓާ ޖެނެރަލް އޮފީސް މާލީ ބަޔާން އޮޑިޓާ ޖެނެރަލް ރައީސް އަބްދުﷲ ޔާމީން އިބްރާހިމް މުއާޒް އަލީ (މުއާ)\nމާލީ ބަޔާނުގެ ފޯމެޓަށް ބޮޑު ބަދަލެއް ނުގެންނަން:އޮޑިޓް


“ބަޔަކު ބްރިޖު އެޅީތީ އޭގެ ތިން ގުނަ ބޮޑުކޮށް ވެސް އެކަން ކުރަން މިހާރު އެންމެ ރަނގަޅު” – Dhen.mv\n"ބަޔަކު ބްރިޖު އެޅީތީ އޭގެ ތިން ގުނަ ބޮޑުކޮށް ވެސް އެކަން ކުރަން މިހާރު އެންމެ ރަނގަޅު"\nFebruary 22, 2020 - 10:55 am\nކުރީގެ ރައީސް އަބްދުﷲ ޔާމީންގެ ސަރުކާރުން ބްރިޖު އެޅީތީ މި ސަރުކާރުން އޭގެ ތިންގުނަ ބޮޑުކޮށް ވެސް އެކަން ކުރިން މިހާރު އެންމެ ރަނގަޅު ކަމަށް ޕީއެންސީގެ ނައިބް ރައީސް އަދި މާވަށު ދާއިރާގެ މެމްބަރު މުހައްމަދު ސައީދު ވިދާޅުވެއްޖެއެވެ.\nސައީދު މިހެން ވިދާޅުވީ ސެންޓްރަލައިޒްކޮށްގެން ވެރިކަން ކުރާ ރަށް އެކަނި ތަރައްޤީކުރުމުން އެންމެ ބޮޑު ނިކަމެތި ކަމެއް ލިބުނީ މާލެއަށް ކަމަށާއި، އެކަމުގެ ހިތި ނަތީޖާ އެންމެ ބޮޑަށް ފެންނަނީ މާލެއިން ކަމަށް ރޭގެ ޖަލްސާގައި ރައީސް އިބްރާހިމް މުހައްމަދު ސޯލިހު ވިދާޅުވުމާއި ގުޅިގެންނެވެ.\nރައީސް ސޯލިހާ ސުވާލު ކުރައްވަމުން ސައީދު ކުރެއްވި ޓްވީޓެއްގައި ވިދާޅުވީ މި އަހަރުގެ ބަޖެޓްގައި ނުވަ އަތޮޅު ނުވަތަ 50 ޕަސެންޓު އާބާދީއާ ނުބައްދަލު ޚަރަދު މާލެއަށް އެކަނި އެކަށައެޅީ ސެންޓްރްލައިޒް ކުރުމުގެ ބޭނުމުގައި ކަމަށެވެ.\n"އެެހެންވީމަތޯ 2020ގެ ބަޖެޓުގައި9އަތޮޅު ނުވަތަ %50 އާބާދީ އާއި ނުބައްދަލު ޚަރަދު މާލެއަށް އެކަނި ތި އެކަށަ އެޅުއްވީ؟ ބަޔަކު ބްރިޖު އެޅީތީ އެކަން ކުރަން އޭގެ ތިންގުނަ ބޮޑުކޮށް ވެސް މިހާރު އެންމެ ރަނގަޅު؟ އެއީ ކިތައް ރަށުގެ ނަރުދަމާ އާއި ފެން އަދި މަގުތަކާއި ބަނދަރުތޯ؟" ސައީދު ވިދާޅުވިއެވެ.\nއެމްޑީޕީއިން ކައުންސިލް އިންތިޚާބުގެ ކެމްޕެއިން އިފްތިތާހުކުރުމަށް ރޭ ބޭއްވި "ރަށްވެހި ފަތިސް" ޖަލްސާގައި ވާހަކަދައްކަވަމުން ރައީސް ޞާލިހު ވިދާޅުވީ، ތަރައްޤީގެ ނަމުގައި ކުރި ކަންކަމުން، ރައްޔިތުންނަށް ފައިދާއެއް ލިބިފައި ނުވާ ކަމަށާާއި، މާލެއަށް އެކަންކަމުގެ ސަބަބުން އެތައް މައްސަލަތަކަކާއި ކުރިމަތިލާން ޖެހުނު ކަމަށެވެ.


Haahehhaa aailaa aa eku Hiya flat ge aabaadhee 5,000 ah | Mihaaru\nހާހެއްހާ އާއިލާއާ އެކު ހިޔާ ފްލެޓްތަކުގެ އާބާދީ 5،000 އަށް\nހުޅުމާލެ ދެވަނަ ފިޔަވަހިގައި އަޅާފައިވާ ޓަވަރުތަކުގައި މީހުން އުޅެން ފެށުން-- ފޮޓޯ: ފަޔާޒު މޫސާ / މިހާރު\n25 ނޮވެމްބަރ 2021 - 11:33\nހިޔާ މަޝްރޫއުގެ ދަށުން އިމާރާތްކޮށްފައިވާ ޓަވަރުތަކުގައި މިހާރު 5،000 އެއްހާ މީހުން ދިރިއުޅޭ ކަމަށް ލަފާކުރެވޭ ކަމަށް އެޗްޑީސީން މިއަދު ބުނެފި އެވެ.\nއެޗްޑީސީން ބުނީ ސެޕްޓެމްބަރު މަހު ފްލެޓްތަކުގައި މީހުން އުޅެންފެށި ފަހުން މިހާރު ހާހެއްހާ އާއިލާ ދިރިއުޅެން ފަށާފައިވާ ކަމަށާއި މިއިން ކޮންމެ އާއިލާއެއްގައި އެވްރެޖްކޮށް ފަސް މީހުން އުޅޭނެ ކަމަށެވެ.\nހިޔާގެ 25 ބުރީގެ 16 ޓަވަރުގައި މީހުން އުޅެން ފެށުމުން 35،000 އަށް ވުރެ ގިނަ މީހުން އެތަނުގައި އުޅޭނެ ކަމަށް ވަނީ ބެލެވިފަ އެވެ. އެކަމަކު މި ފްލެޓްތަކަކީ އެއްކޮށް ނިންމާފައި ހުރި ތަންތަނަށް ނުވާތީ ފްލެޓްތަކުގެ އެތެރޭގެ މަސައްކަތް ނިންމައިގެން ނޫނީ ދިރިއުޅެން ނުފެށޭނެތީ އަދިވެސް ގިނަ ބަޔަކު އެތަނުގައި އުޅޭކަށް ނުފަށަ އެވެ.\nފްލެޓްތަކުގެ ފިނިޝިން މަސައްކަތް ނިންމަން ދިން މުއްދަތުގައި އެ ތަނުގައި ގިނަ ބަޔަކު ދިރިއުޅެން ފަށާފައިވާއިރު މި މުއްދަތުގައި އެތަނުން އެއްވެސް ކުއްޔެއް ނުނަގާނެ އެވެ.\nއަންނަ ޖެނުއަރީ މަހުން ފެށިގެން ފްލެޓްތަކުން ކުލި ނަގަން ސަރުކާރުން ނިންމި ނަމަވެސް ފިނިޝިން އަށް މިހާރު ދީފައިވާ ގްރޭސް ޕީރިއަޑްގެ ތެރޭގައި އެ މަސައްކަތް ނުނިމިއްޖެ ނަމަ މުއްދަތު އިތުރުކުރުމަށް ސަރުކާރާ އެކު މަޝްވަރާ ކުރަމުން އަންނަ ކަމަށް އެޗްޑީސީން ރައްޔިތުންގެ މަޖިލީހުގައި ވަނީ ބުނެފަ އެވެ.\nމިހާރު ހުޅުމާލޭ ފޭސް ދޭއްގައި ގިނަ ބަޔަކު ދިރިއުޅެން ފަށާފައިވާތީ އެޗްޑީސީން އަންނަނީ ޖެނުއަރީ މަހުގެ ކުރިން އެ ސަރަހައްދުގެ މަގުތައް ހަދައި އަލިކުރެވޭތޯ މަސައްކަތް ކުރަމުންނެވެ. އަދި ފްލެޓްތަކުގެ ގްރައުންޑް ފްލޯ އިން ވިޔަފާރީގެ ބޭނުމަށް ދޫކޮށްފައިވާ ތަންތަން ވެސް އަވަހަށް ނިންމުމަށް ހަވާލުކޮށްފައިވާ ކުންފުނިތަކަށް ބާރު އަޅަމުން އަންނަ ކަމަށް އެޗްޑީސީން ބުނެ އެވެ.\nފްލެޓް އެޗްޑީސީ ހިޔާ މަޝްރޫއު\n28 ކޮމެންޓް, 12 ރިއެކްޝަންސް\nއައިލެންޑް ޝިޕްމެންޓު އަޅާލީ ދޯ! ހަހަހަހަހަ\nމެތު ގެ ވަބާ!\n5000 ތަ؟ ފުދޭވަރެއްގެ އާމް ދަނީ އެއް އުފެއްދޭނެ ތިތަނުން! ޑްރަގް ވިޔަފާރީގެ ކަސްޓަމަރުން ކޮޅެއް. ކުރިއައް ޖީލްތައްވެސް ވާނީ ދާއިމީ ކަސްޓަމަރުންނައް!\nޢެޗްޑީސީން ޖެއްސުންނުކުރާނަމަ މިހާރު 10 ހާސް މީހުން ބަދަލުވާނެ. މަގުތައް އޮޮތީ ބަންދުކޮށްފަ، މިސްކިތެއް ސުކޫލެއްނެތް. ދެން ކޮން ސާވޭ އެއް ކުރާކަށް. ޢަހަރުމެން އިރާދަ ކުރެއްވިއްޔާ ހިޔާގަ ކުރިޔަށް އޮތް 30 އަހަރު އުޅޭނަން. ޢެކަމް އެޗްޑީސީގެ މެނޭޖްމަންޓް ގައި ތިބި ސިޔާސީ ވެރިން ވަޒީފާ ގެއްލޭނެ 2023 ގެ އިންތިހާބައްފަހު. ޢަހަރުމެން މިތިބީ މިފަހަރު ނަތީޖާނެރެން.\nއެތާ މާގިނަ މީހުނެއް ނޫޅޭނެ. އެއީ ހިތްދަތި ލައިފެއް.\nފްލެޓާއި މެދު ހިތްހަމަ ނުޖެހޭ މީހުން އެފްލެޓްތައް ދޫކޮށްލުން އެދެން.\nމިއީ ރާއްޖެ ކަހަލަ ކުޑަ އާބާދީއެއް ޤައުމެއްގައި ސޯޝަލް ހައުސިންގެ ގޮތިގައި ހަދަންޖެހެ ވަރަށް ވުރެ މާ އިސްމިނުގައި ހަދާފައިވާ ޕްރޮޖެކްޓެއް. ތަނުގައި ދިރިއުޅެނީ ސީދަ ކިތަަށް މީހުންކަންވެސް ބެލޭނެ ނިޒާމެއް އިސޫލެއް ނެތް. ދެން މި ތަނުން ނުކުންނާނެ އިޖްތިމާއީ މައްސަލަތަކުގެ ދަރަޖަ ވިސްނަލާ.\nފްލެޓް ތަކުގެ ސައިޒު ވެސް ގޯހެއް ނޫން އަގުތަށް ވެސް އަތް ފޯރާ ހިސާބަށް ތިރިވެއްޖެ މިހާރު އޮތީ ޕާޓޭންގެ ކިބައިން އެތަން ސަލާމަތް ކުރަން ދިވެހި ފުލުހުން ނިކުންނަން އެބަޖެހޭ ލިފްޓް ތަށް ވެސް ކޮންޓްރޯލް އޮތީ އެމީހުން އަތުގަ ކޮންމެ ލިފްޓަކާ ހަވާލް ވެގެން ތިބެނީ މިމީހުން އަރުވަނީ ވެސް މިމީހުން އަރާގޮތަށް ތޫނު ހަތިޔާރު ހިފައިގެން ތިބެނީ ފައިސާ އަންހެން ވެރިން އަޅައިގެން ތިބޭ ރަން ތަށް ފޭރެން މަސައްކަތް ކުރަނީ ލިފްޓް ތައް ކައިރި އެހާ އަންރދިރި ރޭގަންޑު..\nބަލަ ގަމާރަ، އެހެން ވެގެންނާ މީހުން ބުނަމުންއައީ ތިތަން ހަދާފަ ދިހުރީކީ ރަގަޅަކަށް ނޫނޭ. އެކަމަކި ގޯސްވީވެސް އެހަން ބުނާ މީހުން. ކޮންމެ ފުލެޓެއްގައި ލިފްޓެއްގައި ފުލުހެއް ބެހެއަޓޭތަ؟؟؟ ކޮންމެ ފުލުހަކަަށް ޚަރަދު ކުރަނީވެސް ހުރިހާ ރައްޔިތުންގެ ފައިސާއިން. އެހެން ވެއްޖެޔާ ކޮންމެ ގެއެއްގެ ދޮރާށި ކުރިމަތީގަވެސް ފުލުހުން ބައިތިއްބަންޖެހޭނެ ނޫންތަ؟؟؟\nގަމާރީ ކާކުކަމެއް އޮޅިއްޖެ ކަލޯ ތި އުޅެނީ 21ވަނަ ގަރުނުގަތަ ނޫނީ 60ގަތަ އަދިވެސް ސީސީޓީވީ ކެމެރާ ކިޔާ އެއްޗެއް ގެންގުޅޭ ވާހަކައެއް އަޑު އެހިންތަ މީންދުވަހަކުވެސް ނުކިޔަވާ ހުއްޓަސް ތީ ބޮޑުވަރެއް ޒަމާނަށް ފެތިބަލަ\nޙިޔާފުލެޓުގެ ފިނިޝިންގެ މަސައްކަތަކަށް މައުލޫމާތު ހޯދަން އެޗްޑީސީ އަށް ގުޅުމުން އެތާގެ މުވައްޒަފު މުއާމަލާތު ކުރީ ވަރަށް ރޫޑްކޮށްް. ޢެއްވެސް ޕްރޮފެޝަނަލިޒަމް އެއްް ނެތް . ޢަޅުގަނޑު އޮޅުންފިލުވަން ބޭނުންވި މައުލޫމާތު ނުލިބެނީސް ފޯން ކަނޑާލާފި. ޢެއީ މެނޭޖްމަންޓުން އަންގާފަ އޮންނަގޮތްކަމަށް ވަންޏާ ވަރަށް ދެރަ. ކުރީ ސަރުކާރުދެކެ ސުހެއިލް ކިތަންމެ ނަފްރަތެއްް ކުރިޔަސް އަޅުގަނޑުމެންނަށް ދަތިކޮށްގެންނުވާނެ. ޢަޅުގަނޑަކީ އެއްވެސް ޕާޓީއެއްގެ މެމްބަރެއްނޫން\nމިނިސްޓަރ އަސްލަމްއަށް އަދި ނާގާބިލް ސުހެއިލްއަށް ހަނދާންކޮށްލަދޭން ބެނުންވަނީ، ވޭތުވެދިޔަ2ރިޔާސީ އިންތިހާބުގަވެސް ދެވަނަބުރުގައި2ކެނޑިޑޭޓުންގެ މެދުގައި ފަރަގު ހުރީ 15000 އަށްވުރެ ދަށުގައި. ޙިޔާގައި އުޅޭނެ 30000 ހާސްގެ އާބާދީއެއް. ވީމާ ހިޔާވެރިންނަށް ތިކުރާ ޖެއްސުމުން ގެއްލުންވާނީ ތިބޭފުޅުންގެ ޕާޓީއަށް ތިބޭފުޅުންގެ ސަރުކާރަށް. 2023 އަހަރުމެން ނަތީޖާ ނެރޭނަން.\nޕާޓޭން ކޮމެންޓް ނުކޮއްބަލަ، ސަރުކާރަށް ބިރުދެއްކުމަކީ ވަޅިހިފައިގެން ފައިސާހޯދަން މީހުނަށް ބިރުދެއްކުން ކަހަލަކަމެއް. ތިވައްތަރައް ކޮންމެކަމެއް ބޭނުންވާއިރައް ވޯޓޭކިޔައިގެން އޭރެއްގަ އޮންނަ ސަރުކާރަކަށް ބިރުދައްކަންވެއްޖެއްޔާ އަހަރެންވެސް ނުކުންނާނީ ބިރުދައްކައިގެން ކަންކަން ހައްލުކުރަން. ތިވައްތަރައް އުޅޭ މީހުން ފިހާރަޔަކަށް ވަނަސް ބޭނުން އެއްޗެއް ނަގާފަ ވަޅިން ބިރުދައްކާފަ އެތިކޮޅު ހިފައިގެން ދާންވީނު.\nޔާމީންގެ ވިޝަނަރީ ނިންމުގެ ދަށުން އަދި ކުޑަ މިންވަރެއް ތިޔަ ހާސިލުވީ. 5000 މީހުން. އެމަނިކުގެ ވެރިކަމެއް ނަމަ، ތިއަދަދު 10 ގުނައަށް އިތުރު ކޮށްދެއްވާނެ ގްރޭޓާ މާލޭ އޭރިއާއިން. އަދި މާލެއަށް އޮތް ބާރު ކުޑަކޮށްދޭނެ. އެއީ، ފިސާރި މޮޅު، ކުޅަދާނަ ބޭފުޅެއް. އަވަހަށް އެމަނިކުފާނު މިނިވަން ކުރޭ.\nތިބުނާ މީހެއްގެ ވިށަނަރީކަން ގިނަ ދިވެހިން ބޭނުމެއްނުވޭ، އެހެންވީމަ، އޭނަ ވެރިކަމުން އެއްފަރާތްކޮށްފަ، ކުރި ވައްކަންތަކުގެ ތެރޭން ފަހަރަކު ކަމެއް ބަލަމުން އެދަނީ. ކަލޭމެން ތީ ހާދަ ގޮތްކުޑަ ބަޔެކޭ، ބަލަ، ވެރިކަމަށް އަރަނީ ރައްޔިތުންނަށް ކަންކަން ކޮށްދޭން، ތިމާ ބޭނުންހާ ގޮތަކަށް ތިޖޫރި ކޮޅާލާކަށް ނޫން، ވަގުން ޖަލުގަ ބަހައްޓާ.\n"ލަލުދޯ" އަދި މާގޮތްކުޑަ ، ޔާމީނު ވައްކަން ކޮށް ތިޖޫރި ލޫޓުވާ ވަރަކަސް އަހަރުމެންގެ ފޮލެޓްތައް ފުރާލާ، ހާދަ ފާގަތި ކޮށޭ ޔާމީނުގެ ފަސް އަހަރުމެން އުޅުނީ، މިހާރު އެހެންތަ، ކިހާ ހާލެއްގައި މިއުޅޭނީ .. ކޮށްދޭން ބުނި އެއްވެސް ކަމެއް ކޮށެއް ނުދެވުނު ތާ ހަދަނީ ހުސް ދޮގު\nވިޝަނަރީ ވީމަ މީހުން ގެންގޮސް ތޮށްޖަސަނީ. ހޭބަލި ވެދާނެ. ތިޔަ ތަބްތަން 2.5 ބުރިއަށް އެޅިވެސް ވޯޓަަ އަމިޢްލަ މަންފަ ހޯދަން. އެވޯޑްކޮށްފަ އޮތީ އެންމެ ބޮޑު އަގު ހުށައެޅި ފަރަަތައް.\n"ވިޝަން ވައްކަން" ދެން މިގައުމަކު ނުހިގާނެ.\nމާދަމާ އަސްލަންޓޭ ބުނާނެ ހުރިހާމިހުން ލާފަ ފުލެޓު ތަޅާލަން ކޮންކަހަލަ ނާގާބިލު ސަރުކާރެއްމީ ހިޔާ ފުލެޓުގައުޅޭ އެކަކުވެސް މިސަރުކާރައް ވޯޓުނުދޭތި\nތީހަމަ ހަދާފައޮތް ވަރަށްބޮޑު ގޯހެއް. އެއްވެސް ސަރުކާރަކަށް ތިތަން ކޮންޓްރޯލް ކުރެވިދާނެހެނެއް ހިޔެއްނުވޭ!!! ތިތަންވާނީ "ސްލަމްސް"އަކަށް، ސްލަމްސް ތަކުގާ ހުރިހާ ކްރައިމްސް ހިގާނެ، ހުއްޓުވަން ދަތިވާނެ، މާލޭގަހުރި ފްލެޓްތައް އެއީ އޭގެ ކުޑަ މިސާލެއް، ތީ ހަމަ ބޮޑު ވަބާއަކަށް ވާނެތަނެއް. ބަލަންތިބޭ.


އއ.ރަސްދޫގައި ޔުނިވަރސަލް އެންޓަރޕްރައިސަސްގެ ފަރާތުން ޢިމާރާތްކުރި މިސްކިތް ރައީސުލްޖުމްހޫރިއްޔާ ހުޅުއްވައިދެއްވައިފި – Maldivian Democratic Party\nއއ.ރަސްދޫގައި ޔުނިވަރސަލް އެންޓަރޕްރައިސަސްގެ ފަރާތުން ޢިމާރާތްކުރި މިސްކިތް ރައީސުލްޖުމްހޫރިއްޔާ ހުޅުއްވައިދެއްވައިފި\nއއ.ރަސްދޫގައި ޔުނިވަރސަލް އެންޓަރޕްރައިސަސްގެ ފަރާތުން ޢިމާރާތްކުރި މިސްކިތް، “މަސްޖިދުލް ހުދާ” ރައީސުލްޖުމްހޫރިއްޔާ މުހައްމަދު ނަޝީދު މިއަދު ހުޅުއްވައިދެއްވައިފިއެވެ. މިސްކިތް ހުޅުއްވައިދެއްވީ އިއްޔެގެ ހުކުރުނަމާދުގެ ކުރީގައެވެ.\nއެއްފަހަރާ 600 މީހުންނަށް ނަމާދުކުރެވޭވަރުގެ ޖާގައިގެ މި މިސްކިތަކީ އއ.ރަސްދޫ މައިޒާންދޮށުގޭ ޙުސައިންކަލޭފާނުގެ ދަރިކަނބަލުން މަރުޙޫމާ އާމިނަތު ޙުސައިންކަލޭފާނު (ކޮލިގޭ އައިމިނާފާނު)ގެ ހަނދާނުގައި އެ މަރުޙޫމާގެ ޢާއިލާގެ ފަރާތުން އެންމެ މިޒަމާނުގެ ފެންވަރަށް ބިނާކުރައްވާފައިވާ މިސްކިތެކެވެ.\nރައީސުލްޖުމްހޫރިއްޔާ، މިސްކިތް ހުޅުއްވައިދެއްވުމުން، މިކަމުގެ ހަނދާނުގައި، ރަސްދޫ ރައްޔިތުންގެ ފަރާތުން ޔުނިވަރސަލް އެންޓަރޕްރައިސަސްއަށް ޚާއްޞަ ފިލައެއް އެރުވިއެވެ. މި ފިލައާ ހަވާލެވަޑައިގަތީ، ޔުނިވަރސަލް އެންޓަރޕްރައިސަސްގެ ޗެއަރމަން މުޙަންމަދު ޢުމަރުމަނިކެވެ. މި މިސްކިތް ފަރުމާ ކުރެއްވީ އަލްފާޟިލް އަޙްމަދު ޢައްބާހެވެ. މިސްކިތް ޢިމާރާތް ކުރުމުގެ މަސައްކަތް ކޮށްފައިވަނީ އަމީން ކޮންސްޓްރަކްޝަނުންނެވެ.


Hithadhoo Ge Fihaara Eh Fuluhun Balai Faaskuranee – adduLIVE\nހިތަދޫގެ ފިހާރައެއް ފުލުހުން ބަލައި ފާސްކުރަނީ\nSep 11, 2019, 18:11 ހަސަން ރަޝީދު\nހިތަދޫ ޕޮލިސް ސްޓޭޝަން. އައްޑޫލައިވް ފޮޓޯ: ހުސައިން ޒަހީން\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބެލުމަށް އުފައްދާފައިވާ ކޮމިޝަނުން ތަޙްޤީޤު ކުރަމުންދާ މައްސަލަތަކާއި ގުޅިގެން ފުލުހުން ފަށާފައިވާ ބޮޑު އޮޕަރޭޝަނުގެ ތެރެއިން އައްޑޫ ސިޓީ ހިތަދޫގެ ފިހާރައެއް ފުލުހުން ބަލައި ފާސްކުރަން ފަށައިފިއެވެ.\nހިތަދޫގެ ފިހާރައެއް ބަލައި ފާސްކުރަމުންދާކަން ފުލުހުން ކަށަވަރުކޮށްދިންއިރު މައުލޫމާތު ލިބިފައިވާ ގޮތުގައި ފުލުހުން ބަލައި ފާސްކުރަމުން އަންނަނީ ހިތަދޫ ދެކުނު ދާއިރާގައި ހުރި ފިހާރައެކެވެ. މީގެއިތުރުން ހިތަދޫ މެދު ދާއިރާގައި ހުރި ގެޔެއް ވެސް ފުލުހުން މިއަދު ބަލައި ފާސްކޮށްފައިވެއެވެ.\nފުލުހުން ކުރިއަށްގެންދާ އޮޕަރޭޝަނުގެ ތެރެއިން އިއްޔެ ވަނީ ފޭދޫގެ ފިހާރައަކާއި ގެޔެއް ވެސް ބަލައި ފާސްކޮށްފައެވެ. އަދި ފުލުހުންގެ ބެލުމުގެ ދަށަށް ފޭދޫ މީހަކު ގެންދިޔުމަށްފަހު އޭނާގެ ފޯނާއި ލެޕްޓޮޕް އަތުލުމަށްފަހު ވަނީ ފަހުން ދޫކޮށްލާފައެވެ.\nފުލުހުންގެ ތަރުޖަމާން ޗީފް އިންސްޕެކްޓާ އޮފް ޕޮލިސް އިޒްމިއާ ޒާހިރު ވިދާޅުވީ ހިތަދޫގެ ފިހާރައެއްގެ އިތުރުން މާލޭގެ ދެ ތަނެއް ވެސް މިހާރު ބަލައި ފާސްކުރަމުންދާ ކަމަށެވެ. ނަމަވެސް މިހާތަނަށް މި އޮޕަރޭޝަނުގެ ތެރެއިން އެއްވެސް މީހަކު ހައްޔަރުކޮށްފައިނުވާ ކަމަށް އިޒްމިއާ ވިދާޅުވިއެވެ.\nމި އޮޕަރޭޝަން ކުރިއަށްދާއިރު އައްޑޫ އާއި މާލޭގެ ސަލާމަތީ ކަންކަން ވެސް ފުލުހުން ވަނީ އިތުރަށް ވަރުގަދަކޮށްފައެވެ.


ކާބޯތަކެތީގެ ޚިދުމަތް ދޭ ފަރާތްތަކުން ރަޖިސްޓްރީވުމަށް އެޗް.ޕީ.އޭ އިން އަންގައިފި - DhiDaily\nކާބޯތަކެތީގެ ޚިދުމަތް ދޭ ފަރާތްތަކުން ރަޖިސްޓްރީވުމަށް އެޗް.ޕީ.އޭ އިން އަންގައިފި\nރަޖިސްޓަރީނުކޮށް ކާބޯތަކެތީގެ ޚިދުމަތް ވިޔަފާރީގެ އުޞޫލުން ދޭ ފަރާތްތަކާ މެދުގައި ފިޔަވަޅު އަޅާނެ ކަމުގައި ހެލްތު ޕްރޮޓެކްޝަން އެޖެންސީން ހާމަ ކޮށްފިއެވެ.\nއެގޮތުން އެޗްޕީއޭ އިން ހާމަ ކުރިގޮތުގައި އެ އެޖެންސީ އާއި ސަރުކާރުގެ އިތުރު އިދާރާ ތަކުން ހޯދަން ޖެހޭ ލިޔުންތައް ހޯދަންޖެހޭ ހުއްދަތައް ނުހޯދައި ކާބޯ ތަކެތީގެ ޚިދްމަތް ދެމުންދާ ކަން އެޖެންސީގެ ސަމާލު ކަމަށް ވަނީ އައިސްފައެވެ.\nމިއާއެކު ޝަކުވާގެ ގޮތުގައި ރަޖިސްޓަރީކޮށްފައިނުވާ ބަދިގެ ފަދަ ތަންތަނުގައި ކާބޯތަކެތި ތައްޔާރުކޮށް ވިއްކުމާއި، ފިހާރަތަކާއި ގޭގައި ކާބޯތަކެތީގެ ބާވަތްތަކާއި ދުންފަތުގެ ބާވަތްތައް ތައްޔާރުކޮށް އޮންލައިން ޕްލެޓްފޯމުތަކާއި އެނޫންވެސް ގޮތްތަކުން އިޝްތިހާރުކޮށްގެން ވިއްކަމުންދާކަމުގެ މައުލޫމާތު ލިބިފައިވާ ކަމަށެވެ.\nއަދި ކާބޯތަކެތީގެ ޚިދުމަތް ވިޔަފާރީގެ އުޞޫލުން އެއްވެސް ފަރާތަކުން ފޯރުކޮށްދޭނަމަ، ކާބޯތަކެތީގެ ޚިދުމަތް ފޯރުކޮށްދިނުމުގައި ފުރިހަމަވާންޖެހޭ ސާފުތާހިރުކަމުގެ މިންގަނޑު ބަޔާންކުރާ ޤަވާޢިދާއި، ކަމާ ބެހޭ އިތުރު ޤަވާޢިދުތަކުގައި ބަޔާންކޮށްފައިވާ އުޞޫލުތަކާ އެއްގޮތަށް ހުއްދަ ނެގުމަށް ވަނީ އަންގަވާފައެވެ. ރަޖިސްޓަރީނުކޮށް ވިޔަފާރި އުޞޫލުން ކާބޯތަކެތީގެ ޚިދުމަތް ފޯރުކޮށްދޭ ތަންތަނުން ޚިދުމަތް ނުހޯދުމަށްވެސް އެ އެޖެންސީގެ އިއުލާނުގައި އިލްތިމާސްކޮށްފައި ވާއިރު މި ދުވަސްވަރަކީ ގިނަ އަދަދެއްގެ ބަޔަކު ގޭގައި ކާބޯތަކެތި ތައްޔާރުކޮށް ސޯޝަލް މީޑިއާގެ ވަސީލަތްތަކުގެ އެހީގައި އިޝްތިހާރު ކޮށް ވިއްކަމުންދާ ދުވަސްވަރެކެވެ.


SunOnline: Mabrook: Benchmark akaa eku Hayaathuge enme bodu kaamiyaabee!\nމުހައްމަދު މުޒައްޔިން ނާޒިމް 03 Jul 2020, 11:34\nމަބްރޫކު އޭނާގެ ޓީމާއެކު --\n"މަބްރޫކުގެ މައުލޫމާތުތައް ވެގެން ދިޔައި، ރައްޔިތުންނާއި ކޮވިޑާ ދޭތެރޭ އެޅުނު އެންމެ ވަރުގަދަ ބުރިޖަށް،،" ވޭތުވެެދިޔަ ހަތަރު މަސްދުވަހު ދަތި އުދަނގޫ ދަނޑިވަޅުގައި ރައްޔިތުނާ ހަމައަށް މައުލޫމާތު ފޯރުކޮށްދިނުމުގައި އެންމެ އިސްކޮށް އުޅުއްވި މުހައްމަދު މަބްރޫކު އަޒީޒާ ގުޅޭ ގޮތުން ހެލްތް މިނިސްޓަރު އަބްދުﷲ އަމީން ވިދާޅުވި އެވެ.\nކޮވިޑްގެ ނުރައްކާތެރި ހާލަތުގައި، އެ ނުތަނަވަސްކަމުގައި މިނިސްޓަރަށްވެސް ޔަގީންވި އެއް ކަމެއް އޮތެވެ. އެއީ ރައްޔިތުންނަށް މައުލޫމާތު ފޯރުކޮށްދިނުމުގައި މަބްރޫކު ގޯހެއް ނުހަދާނެކަމެވެ.\n"އަޅުުގަނޑުމެންނަށް ހާސްކަމެއް ނެތި ދާ އެއްކަމެއް އޮވޭ. އެއީ މަބްރޫކުގެ މައުލޫމާތު ފޯރުކޮށްދިނުން. އެ ދުވަހު ހިނގާ ކަންކަން ރައްޔިތުން އެދޭ މިންވަރަށް ފޯރުކޮށްދެވޭނެ މެދު އަޅުގަނޑުމެންނަށް އެއްވެސް ޝައްކެތް ނޯވޭ،" ހާސްކަމާއި ކަންބޮޑުވުންތަކެއް ހިމެނޭ މައުލޫމާތުތައް ފޯރުކޮށްދިނުމުގައި މަބްރޫކު ކަން ކުރެއްވީ އެފަދަ ހާސްކަމެއް ރައްޔިތުންނަށް ނުފޯރުވާނެ ގޮތަކަށް ކަމަށް ފާހަގަކުރައްވަމުން ހެލްތު މިނިސްޓަރު ވިދާޅުވި އެވެ.\nރޭ އެންއޯއީސީން ބޭއްވި ފަހު ނޫސްވެރިންގެ ބައްދަލުވުމުގައި މިނިސްޓަރު އަމީން ވާހަކަ ދައްކަވަނީ: ނޫސްވެރިންގެ ބައްދަލުވުން ހާއްސަކުރެއްވީ މަބުރޫކްއަށް --- ފޮޓޯ/ އެންއޯއީސީ\nދަންވަރެެއް ފަތިހެއް ނެތި މަބްރޫކު ކުރި މަސައްކަތް ނޫސްވެރިންވެސް ބަލައިގަތީ ޝުކުރުވެރިކަމާއެކު އެވެ. އެންއޯއީސީގެ ފަހު ނޫސްވެރިންގެ ބައްދަލުވުމުގައި މިނިސްޓަރު އަމީން ފަދައިން ކޮންމެ ނޫސްވެރިއެއްގެ ޝުކުރު މަބްރޫކަށް އޮހިގަތެވެ.\nސަބަބަކަށް ވީ، ނޫސްވެރިން ކޮންމެ ގަޑިއަކު ގުޅާލިނަމަވެސް ފޯނު ނަންގަވަ އެވެ. ކުރާ ސުވާލަކަށް އެގަޑީގައި ދޭނެ ޖަވާބެއް ނެތް ނަމަވެސް ފަހުންވިޔަސް އެ ޖަވާބު ހޯއްދަވައި ފޯރުކޮށްދެއްވަ އެވެ. ސަރުކާރުގެ އެހެން އިދާރާތަރުކުގެ ތަރުޖަމާނުންނަށް ގުޅައި މައުލޫމާތު ހޯދުމަށް ބައެއް ފަހަރު ދަތިތަކެއް ކުރިމަތިވި ނަމަވެސް މަބްރޫކާ ގުޅުމުގައި ހުރަހެއް ނެތެވެ. ކޮންމެ އިދާރާއެއްގައި "މަބްރޫކެއް" ހުންނަން ޖެހޭކަމަށް މިއަދު ނޫސްވެރިން ބުނަމުންދެވެ.\nވޭތުވެދިޔަ ހަތަރު މަސްދުވަހު އެންއޯއީސީން 160 ނޫސްވެރިންގެ ބައްދަލުވުން ބޭއްވި އިރު، އޭގެ ތެރެއިން 111 ނޫސްވެރިންގެ ބައްދަލުވުމުގައި މަބްރޫކު ބައިވެރިވެވަޑައިގެންނެވިއެވެ. އެއިން ކޮންމެ ނޫސްވެރިންގެ ބައްދަލުވުމުގެ ލައިވްއަށްފަހު، ގިނަ ވަގުތު ނޫސްވެރިންގެ ސުވާލުތަކަށް ޖާވާބު ދެއްވުމަށް މަބްރޫކު މަޑުކުރެއްވިއެވެ. އެހެންޔާ ޝުކުރު ނުދަންނަވާ ނޫސްވެރިންގެ ޝުކުރު ހައްގުވި ސަބަބުތަކަކީމި އެވެ.\nއެންމެ ބޮޑު އިސްކަމެއް ދިނީ މައުލޫމާތު ފޮރުވުމެއްނެތި ހާމަ ކުރުމަށް!\nއެންއޯއީސީގެ ތަރުޖަމާނުކަމުގެ މަގާމާ ހަވާލުވެ، މަބްރޫކުގެ ފުރަތަމަ ނޫސްވެރިންގެ ބައްދަލުވުން: އޭނާ އެންމެ އިސްކަމެއް ދެއްވީ މައުލޫމާތު ފޮރުވުމެއް ނެތި ހާމަ ކުރުމަށް --- ސަން ފޮޓޯ / އަހްމަދު ސައީދު\nމުޅި ދުނިޔެއަށްވެސް ކުރިމަތިވި ވައިރަހުގެ ބިރުވެރިކަމުގެ ތެރޭ ވެސް ރައްޔިތުންނަށް އެއްވެސް ފޮރުވުމެއްނެތި މައުލޫމާތުތައް ފޯރުކޮށްދިނުމަށް ފަސްޖެހުމެއްނެތި އޭނާ ކުރެއްވީ ސާބިތު ހިދުމަތްތަކެކެވެ.\nރައްޔިތުންނަށް ކޮވިޑް19 ގެ މައުލޫމާތު ފޯރުކޮށްދިނުމުގެ މި ބުރަ، ބޮޑު މަސްއޫލިއްޔަތު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ހަވާލުކުރެއްވި އިރު، މަބްރޫކު ޖެހިލުންވި އެއް ކަންތައް އޮތެވެ.\nއެއީ ސިއްހީ މިފަދަ ކަމެއްގައި އޭނާއަށް ސިއްހީ ގޮތުން މާބޮޑު މައުލޫމާތުތަކެއް ނޭނގުމެވެ. ސިއްހީ މާހިރަކަށް އޭނާ ނުވުމެވެ. ޕޮޓިލިކަލް ސައިންސްގެ ދާއިރާއިން ތައުލީމް ހާސިލް ކުރެއްވި މަބްރޫކުގެ ހިތުގައި އޭރު އުފެދުނު ސުވާލަކަށްވީ، ސިއްހީ ކަންކަތަކުގައި ރައްޔިތުންނަށް މައުލޫމާތު އަރުވާ މީހަކަށް އޭނާ ވާނީ ކިހިނެތް ހެއްޔެވެ؟\n"އަޅުގަނޑަކީ މެޑިކަލް ޕްރޮފެޝަލްއެއް ނޫން. އޭރު ބަލިތަކާ ގުޅޭ ގޮތުންވެސް އަދި ހާއްސަކޮށް މިފަދަ ބަލިތަކާ ގުޅޭ ގޮތުން މާބޮޑު މައުލޫމާތުތަކެއް ނޭނގެ. އެހެންވެ އެރު ހިތައް އެރި ކިހިނެތްބާއޭ މިކަން ކުރާނީ. ނަމަވެސް އޭރު ރައީސް އޮފީހުންވެސް ދެއްވި ޔަގީން ކަމަކީ، އަބަދުވެސް ސިއްހީ ކަންކަމާ ގުޅޭ ގޮތުން ޑޮކްޓަރުން އަރާނެއޭ. އެހިސާބުން ވަރަށް ބޮޑު ހިތް ހަމަޖެހުމެއް ލިބުނު،" މަބްރޫކު ވިދާޅާޅުވި އެވެ.\nމްބްރޫކާއެކު ޑިރެކްޓާ އޮފް ޕަބްލިކް ހެލްތް މައިމޫނާ އަބޫބަކު: މަބްރޫކު އެންމެ ޖެހިލުންވީ، އޭނާ ސިއްހީ މާހިރަކަށް ނުވުން --- ސަން ފޮޓޯ/ ފަޔާޒު މޫސާ\nމަބްރޫކްއަކީ، އޭނާ ގަބޫލު ކުރައްވާ އުސޫލުތަކުގައި ހިފައްޓަވަން ވަރަށް ބޮޑަށް މަސައްކަތް ކުރެއްވި ބޭފުޅެކެވެ. ހަމަހަމަކަމާއެކު އެއްވެސް ނޫސްވެރިއެއް ތަފާތު ކުރުމެެއް ނެތި އެ މަސައްކަތް ކުރެއްވި އެވެ. އޭގެ އިތުރުން ކަންކަން ފޮރުވުމަށް މަަސައްކަތް ނުކުރައްވައި، ތެދު މައުލޫމާތު ހާމަ ކުރައްވަން މަސައްކަތް ކުރެއްވި އެވެ. އަދި "ކަންކަން ފޮރުވަން ބުނާ ދުވަހަކު މި ގޮނޑިއަކު ނީންނާނެ"ކަމަށް މަބްރޫކް ވަރަށް ކެރިވަޑައިގެން އެތައް ފަހަރަކު ވިދާޅުވެފައިވެ އެވެ.\nއޭނާ އެންމެ ބޮޑު އިސްކަމެއް ދެއްވީވެސް ކަންކަން ނުފޮރުވާ، ރައްޔިތުންނަށް ހާމަކުރުމަށެވެ.އަދި އެއީ އޭނާގެ މަސައްކަތް ރައްޔިތުން ބަލައިގަތް އެއް ސަބަބުކަމަށް މަބްރޫކުވެސް ދެކެވަޑައިގަންނަވަ އެވެ.\n"ވަރަށް ބޮޑު ޒިންމާއަކާ ހަވާލުވީ. އަމާޒަކަށްވީ، ތެދު ބަހުން ކަންކަން ކިޔައި ދިނުން. އެއްވެސް ފޮރުވުމެއް ނެތި. އަދި މިކަމުގައި އޮތް އުންމީދާއި، ނުރައްކާއާ ދެމެދު ބެލެންސްއެއް ގެންގުޅުނިން. އެއީ ރައްޔިތުން ވަރަށް ބަލައިގަތް ކަމެއް،" މަބްރޫކު "ސަން"އަށް ވިދާޅުވި އެވެ.\n"ނޫސްވެރިންގެ ސަބަބުން ރަނގަޅުކުރަންވީ ކަންކަން ފެނުނު"\nނޫސްވެރިންގެ ބައްދަލުވުމަަކަށްފަހު، މަބްރޫކު ނޫސްވެރިންނާއެކު: ނޫސްވެރިންގެ ސަބަބުން އޮޕަރޭޝަންގައި ރަނގަޅު ކުރަންވީ ކަންތައްތައް ދެނެގަނެވުނުކަމަށް ވިދާޅުވި --- ސަން ފޮޓޯ/ ފަޔާޒު މޫސާ\nކޮވިޑް19 ގައި ރާއްޖެއިން އެންމެ ފުރަތަމަ މީހަކު މަރުވީ އޭޕްރިލް 30 ވަނަ ދުވަހުއެ ވެ. އެ މަރާއެކު އެންއީއޯސީއާއި މުޅި ސަރުކާރުވެސް ޕްރެޝަރަށް ވެއްޓުނު އިރު، އެ ހާލަތުގައި ކަން ކުރި ގޮތާ މެދު އެތައް ސުވާލެއްވެސް ކުރިމަތިވި އެވެ.\nމަބްރޫކަށްވެސް މިދިޔަ ހަތަރު މަހުގެ ތެރޭގައި އެންމެ އުނދޫވީ އެ ދަނޑިވަޅެވެ.\n"ކޮންމެ މަރަކުންވެސް އުދަނގޫތަކެއް ވޭ. ޑޮކްޓަރުންނަށް އެއާ ފޭސް ކުރަން ފަސޭހަވެދާނެ. ނަމަވެސް ފުރަތަމަ މަރުން ވަރަށް ބޮޑަށް ހާސް ކުރުވި،" މަބްރޫކު ވިދާޅުވި އެވެ.\nމަބްރޫކު ދެކެވަޑައިގަންނަވާ ގޮތުގައި ކޮވިޑް19 ގެ މުޅި އޮޕަރޭޝަން ޒިންމާދާރުކުރުމުގައި ނޫސްވެރިން ވަރަށް މުހިންމު ދައުރެއް އަދާކުރި އެވެ. ވަރަށް ފަހުރުވެރިވާ ކަމެއްގެ ގޮތުގައި ފަހަގަކުރައްވަމުން އޭނާ ވިދާޅުވީ މިއީ ވަރަށް ރީތި ޑިމޮކްރެޓިކް މިސާލެއް ކަމަށެވެ.\n"މުޅި މި އެކްސައިޒަކީ، ވަރަށް ރީތި ޑިމޮކްރެޓިކް އެކްސަޒެއް. ކިތަންމެ ރައްޓެހި ނަމަވެސް އެއްވެސް ޖާނަލިސްޓަކު ދުލެއް ނުދޭ. ފަސޭހަކޮށް ނުދޭ. ވަރަށް ޓަފް ސުވާލު އަހާ. އެއާއެކު އޮޕަރޭޝަނަށް ރަނގަޅު ކުރަން ހުރި ކަންކަންވެސް ފެނުނު. އަދި ރަނގަޅު ކުރަން ޕްރެެޝަރަކަށްވި،" މަބްރޫކު ވިދާޅުވި އެވެ.\n"އެ ޕްރެޝަނާ ނައުމަށް އެވެސް ކަހަލަ ނިޔަތެއް ނެތް. އަޅުގަނޑުގެ ނިޔަތަކަށްވީ، ނޫސްވެރިން ކުރިމަތި ކުރުވާ ސުވާލުތަކާއެކު އޮޕަރޭޝަން ޒިންމާދާރުވުން. އެއީ ވަރަށް ރީތި މިސާލެއް. އެއީ ޗެކް އެންޑް ބެލެންސް މީޑިއާއެކު ކްރިއޭޓް ކުރާ ގޮތަކީ،"\nހަޔާތުގެ އެންމެ ބޮޑު ކާމިޔާބު!\nމަބްރޫކު: މިއީ ހަޔާތުގެ އެންމެ ބޮޑު ކާމިޔާބު ކަމަށް ވިދާޅުވި -- ސަން ފޮޓޯ/ ފަޔާޒު މޫސާ\nމި ބޮޑު ޒިންމާ ނިންމާލި އިރު، މަބްރޫކަށް އޮތް އެންމެ ބޮޑު ހިތްހަމަޖެހުމަކީ ރައްޔިތުން އޭނާގެ މަސައްކަތް ބަލައިގަތުމެވެ. ކުރެއްވި މަސައްކަތަށް ރައްޔިތުންގެ ޝުކުރާއި ލޯބި އޮހިގަތުމުން އޭނާއަށް ނުހަނު ބޮޑެތި އުފާތަކެއް ލިބުނު އިރު، އެންއީއޯސީގެ ތަރުޖަމާނުގެ ގޮތުގައި ކުރެވުނު މަސައްކަތަށް ދިރިއުޅުމުގައި މިހާތަނަށް ލިބުނު އެންމެ ބޮޑު ކާމިޔާބީކަމަށް އޭނާ ބުނެ އެވެ.\n"ލައިފް ޓައިމްގެ އެންމެ ބޮޑު އެޗީވްމަންޓް މިއީ. އެންމެ ފަހުރުވެރިވާ މަސައްކަތް މި ކުރެވުނީ،" ރައީސް އޮފީހުގައި އަންޑާ ސެކެޓްރީކަމުގައި ހުރުމަށްފަހު، އެންއޯއީސީގެ ތަރުޖަމާނެއްގެ ގޮތުގައި މަސައްކަތް ކުރަން ފެއްޓެވި މަބްރޫކު ވިދާޅުވި އެވެ.\n"ލައިފް ބެލެންސްއެއް ނެތް މިދިޔަ ހަތަރު ދުވަހު. ނިދަން އެކަނި ގެޔަށް ވަންނަނީ." މަބުރޫކް ވިދާޅުވި އެވެ.\nޖުލައި އެއްވަނަ ދުވަހުން ފެށިގެން އެންއީއޯސީ އުވާލާފައިވާ އިރު، މަބްރޫކު ވިދާޅުވީ އަލުން އެނބުރި ރައީސް އޮފީހުގައި އަދާކުރަމުން ދިޔަ އަންޑަސެކްރެޓަރީކަމުގެ ވަޒީފާއަށް ދިޔަ ނަމަވެސް ހެލްތު އެމަޖެންސީ އޮޕަރޭޝަނަށް އޭނާގެ އެހީތެރިކަން ލިބޭނެ ކަމަށެވެ.\nއެންއޯއީސީގެ ނޫސްވެރިންގެ ބައްދަލުވުމުގެ ތެރެއިން --\nރާއްޖޭގައި އެންމެ ފުރަތަމަ ކޮވިޑް19 ގެ ކޭސްއެއް ފެނުމާއެކު މާޗު ހަތްވަނަ ދުވަހު ދަރުބާރުގޭގައި އެންއީއޯސީ ގާއިމުކުރި އިރު، ފަރުވައެއް ހޯދިފައި ނުވާ މި ބައްޔާ ދެކޮޅަށް ރާއްޖެއިން ކުރި ހަނގުރަމައިގައި ސަރުކާރުގެ 70 އަށްވުރެ ގިނަ އިދާރާއިން ރެޔާ ދުވާލު މަސައްކަތްކުރި އެވެ.\nތަޖުރިބާކާރުން އެންމެ ފުރަތަމަ ކުރެއްސެވި ލަފާގެ ޗާޓުތަން ދެއްކީ މި ބަލި އެއްލައްކަ މީހުންނަށް ޖެހި، 2،000 އެއްހާ މީހުން މަރުވާނެ ކަމަށެވެ. ނަމަވެސް ވަކި ހިސާބަކުން އަންދާޒާގެ އަދަދުތައް ދަށްވަމުން ދިޔައެވެ. އެ އަދަދުތަކާ އަޅާ ބަލާއިރު، ރާއްޖޭގައި ބަލި ޖެހުނު މީހުންނާއި މަރުވި މީހުންގެ އަދަދު ވަރަށްވެސް ބޮޑުތަން ކުޑައެވެ. ރާއްޖެއިން މިހާތަނަށް ބަލި ޖެހުނު މީހުންގެ އަދަދު ހުރީ 2،400 ގައެވެ. ބަލި ޖެހުނު 10 މީހުން މަރުވި ނަމަވެސް 80 ޕަސަންޓު މީހުން ވަނީ ބަލިން ފަސޭހަވެފައެވެ.\nތަފާސް ހިސާބުތަކަށް ބަލައި، މަބްރޫކުވެސް އަދި ހެލްތު މިނިސްޓަރު އަމީންވެސް ގަބޫލުކުރައްވަނީ ރައްޔިތުންގެ ހިތްވަރާއެކު އެންއީއޯސީން ކުރީ ވަރަށް ކާމިޔާބު މަސައްކަތްތަކެއް ކަމަށެވެ.\n''އަޅުގަނޑުމެންގެ ޑޮކްޓަރުން މިތާގައި ދައްކަމުންދިޔަ ވާހަކަތައް އަޑުއައްސަވައި، ގައިދުރުކުރުމުގެ ކަންތައްތަކާއި ބަލިން ރައްކާތެރިވުމަށް އަޅަން ޖެހޭ ފިޔަވަޅުތައް އަޅުއްވައި، ނުހަނު ދަތި ހާލުގައި، އެތައް ބަޔަކު އެތައް ގުރުބާނީއެއްވެގެން ކުރި މަސައްކަތުގެ ނަތީޖާ މިއީ،" މަބްރޫކުގެ ފަހު ނޫސްވެރިންގެ ބައްދަލުވުމުގައި ވިދާޅުވި އެވެ.\nއެންއޯއީސީން ބޭއްވި އެންމެ ފަހުގެ ނޫސްވެރިންގެ ބައްދަލުވުން --- އެންއޯއީސީ ފޮޓޯ/ މުހައްމަދު ޝަރުހާން\nއެންއޯއީސީގެ މަސައްކަތް މިހާ ކާމިޔާބުކޮށް ގެންދެވުނީ، މަބްރޫކުގެ ޓީމާއި، މުޅި އެންއޯއީސީގެ މަސައްކަތުން ކަމަށް ފާހަގަކުރައްވަމުން، އެ ހުރިހާ އެންމެންނަށް އޭނާ ޝުކުރު އަދާކުރެއްވި އެވެ.\nރާއްޖެއިން އަދިވެސް ބަލީގެ ނުރައްކާ ފިލައިގެން ގޮސްފައި ނުވާ އިރު، އެންއީއޯސީގެ ތަރުޖަމާނުގެ ހައިސިއްޔަތުން ދެއްވި އެންމެ ފަހު ޕްރެސް ކޮންފަރަންސް މަބްރޫކު ނިންމާލެއްވީ އަދިވެސް ރައްޔިތުން ހިތްވަރާއެކު ރައްކާތެރިކަމުގެ ފިޔަވަޅުތައް އަޅައި، ބައްޔާ މެދު ފަރުވާތެރިވުމަށް އިލްތިމާސްކުރައްވަމުންނެވެ.\nމިދިޔަ ހަތަރު މަސް ދުވަހު ތަރުޖަމާނުގެ ގޮތުގައި މަބްރޫކު ފޯރުކޮށްދެއްވި އެ މައުލޫމާތުތަކަކީ ރާއްޖޭގެ ތާރީހަށް މުހިންމު މައުލޫމާތުތަކެކެވެ. އަޅުގަނޑުމެންގެ ގަލަންތަކުން ތާރީހު ލިޔާނީ މަބްރޫކުގެ ނަމާއެކު އެވެ.


އެމްޑީޕީ މެދުމިން ގޮފީގެ ނަމުގައި ގދ. ނަޑެއްލާގައި އެމްޑީޕީގެ ގޮތްޕެއް އުފައްދައިފި – Maldivian Democratic Party\nއެމްޑީޕީ މެދުމިން ގޮފީގެ ނަމުގައި ގދ. ނަޑެއްލާގައި އެމްޑީޕީގެ ގޮތްޕެއް އުފައްދައިފި\nނަޑެއްލާގައި ބޭއްވި އެމްޑީޕީގެ ޖަލްސާ އެއްގެ ތެރެއިން .. އެމްޑީޕީ ފައިލް ފޮޓޯ\n” ދިވެހިން މެދުމިނަށް ތާއީދު ” ކޮށް ޑިސެމްބަރ 23 ވަނަ ދުވަހު ބޭއްވި މުޒާހަރާޔާއި އެކު ރާޖޭގެ ދެކުނުގައި 1050 މީހުންގެ ކުޑަކުޑަ އާބާދީ އެއް އޮންނަ އަދި ޑީއާރުޕީ ގެ މެޖޯރެޓީ އެއް ކުރިން އޮތް އެހެން ނަމަވެސް ޕީޕީއެމް އުފެދުމާއި އެކު ޑީއާރުޕީ ފުނޑު ފުނޑުވެ ދިޔަ ދިޔަ ދިޔުމުގައި، ޑީއާރުޕީ ގެ ފިކުރުން ބައެއް ޒުވާނުން ނެއްޓި އެމްޑީޕީގެ ފިކުރާއި ގުޅެމުންދާ، ގދ. ނަޑެއްލާގައި ” ނަޑެއްލާ އެމްޑީޕީ މެދުމިން ގޮފީ ” ގެ ނަމުގައި އެމްޑީޕީގެ ގޮތްޕެއް އުފައްދައިފި އެވެ.\nޑީއާރުޕީގެ އަޤްލަބިއްޔަތު އޮންނަ ކައުންސިލެއް އޮތް ނަމަވެސް މިހާރަކަށް އައިސް އެމްޑީޕީގެ ރޫޙް ދިރެމުން، ވަރުގަދަވަމުން އަންނަ، ގދ. ނަޑެއްލާ އަކީ ކުރިން ކަތީބުންގެ ބިރުދެއްކުމުގެ ސަބަބުން އެމްޑީޕީ ގެ ބައެއް ކެމްޕެއިން ޓީމު ތަކަށް ހުރަސް ތަކަކާއި ދިމާވި ރަށެކެވެ. އެގޮތުން 11 ނޮވެމްބަރ 2006 ގައި އެމްޑީޕީ ގެ ގޮފިތަކެއް ނަޑެއްލާގައި އުފެއްދުމަށް އެމްޑީޕީ ގެ ވަފުދެއް ނަޑެއްލާ އަށް ޒިޔާރަތް ކުރުމުން ކަތީބުންގެ އުދަގުލާއި ބިރުދެއްކުން އެ ޓީމަށް ވަނީ ކުރިމަތި ވެފައެވެ.\n“އެއްކަލަ ކަތީބު” ގެ ފިކުރުގައި ތިބެ ރައްޔިތުނަށް ވަނީ ނިމިދިޔަ ލޯކަލް ކައުންސިލް އިންތިޙާބުގައި ޅައެއްޗެއް ހަދާފައެވެ. އެ ކަތީބުގެ ބަހަށް ޑީއާރްޕީ ގެ ކައުންސިލެއް ނަޑެއްލާގައި 05 ފެބުރުއަރީ 2011 ގައި ވުޖޫދު ކުރެވުމުގެ ސަބަބުން އެ ރަށުގެ ރައްޔިތުން މިއަދު މިވަނީ ގޮތްހުސްވެ މާޔޫސް ވެފައެވެ. ރަށުގެ ޕެސްޓް ކޮންޓްރޯލް ނުބެލެހެއްޓުމުގެ ސަބަބުން ރައްޔިތުން މިއަދު ވަނީ ބަލިމަޑުކަމުގެ ތެރޭގައެވެ. އަދި ރަށްވެހި ތަރައްޤީގެ ޕްލޭން އާއި، ފައިނޭންޝިއަލް ޕްލޭން ތައްޔާރު ކުރުމުގައި ރަށު ކައުންސިލުން އަމަލު ކުރި ގޮތުން ރައްޔިތުން ވަނީ މާޔޫސް ވެ، އެއްކަލަ ކަތީބު” ގެ ވިސްނުމަށް މިއަދު އެޅުނު ޅައެއްޗާއި މެދު ފިކުރު ބޮޑުވެފައެވެ”.\nނަޑެއްލާގެ ޒުވާނުން “އެއްކަލަ ކަތީބު” ގެ ބިރުފަހަނަޅައި އައިސް މި އަދު ގެންދަނީ އެރަށުގައި އެމްޑީޕީ ވަރުގަދަ ކުރަމުންނެވެ. އޭގެ ނަތީޖާއެއްގެ ގޮތުން 23 ނޮވެމްބަރ 2011 ގައި ނަޑެއްލާގައި އުފެދިގެން މިދިޔަ ގޮފި މިސާލަކަށް ފުދެއެވެ. އަދި 2013 ގެ ކުރިން އެމްޑީޕީ ގެ ޗޭނަށް އިތުރު ބޮޅުތަކެއް އެމުނިގެން ދާނޭ ކަމުގައި ނަޑެއްލާ އެމްޑީޕީ ފޯކަލް ޕޮއިންޓް އަލްފާޟިލް އިބްރާޙިމް ނިޔާޒް ވިދާޅު ވިއެވެ.\nނަޑެއްލާގައި މި އުފެއްދި ގޮފީގެ އަމާޒަކީ މާތްވެގެންވާ އިސްލާމް ދީނުގެ ހިޔާވަހި ކަމުގައި ތާއަބަދަށް ނަޑެއްލާ، އަދި މި ރާއްޖެ ދެމި އޮތަދިނުން ކަމަށާއި ރައްޖޭގެ ކޮންމެ ރައްޔިތަކަށް ވެސް މާތްވެގެންވާ އިސްލާމް ދީނުގައި އުޅެވޭނެ ފަދަ މެދުމިނުގެ ސިޔާސަތެއް އެމްޑީޕީ ގެ ސަރުކަރުން ގެންގުޅެމުންދާތީ އެކަމާއި، ހިންހަމަ ޖެހި އުފާ ވާކަމަށާއި ނަޑެއްލާ އިން 2013 ގައި އެމްޑީޕީ އާއި މި ސަރުކާރަށް ނަތީޖާ ނެރުމަށް ޓަކައި މި ގޮފީގެ ކޮންމެ މެމްބަރެއްމެ ކަށިން ހިތްވަރުލާ ނިކުމެ ހުރިކަމަށާއި ސަރުކާރުގެ ސިޔާސަތު ތައް ރައްޔިތުނަށް އޮޅުންފިލުވައި ދިނުމުގައި މި ގޮފީގެ 50 އެތައް މެމްބަރުންނަކާއި މުޅި ނަޑެއްލާ ތެދުވެ ކަށިން ހިތްވަރުލާ އާ އަޒުމަކާއި އެކު 2013 ކާމިޔާބު ކުރުމަށް އަތުކުރި އޮޅާ ލާފައި ވާ ކަމުގައި ނަޑެއްލާ އެމްޑީޕީ މެދުމިން ގޮފީގެ ފައުންޑަރ އަލްފާޟިލް ޙަމްދޫން ރަޝީދު ވިދާޅުވިއެވެ.\nނަޑެއްލާގައި އަދި މި ރާއްޖޭގައިވެސް އިސްލާމް ދީން ކުރިއެރުމުގައި އެމްޑީޕީ ގެ ސަރުކާރަށް ވުރެ ވަކިން ޤާބިލް ހިތްވަރުގަދަ ކެރޭ، ޗިލީ ސޯސް އާއި އުންޑަ އަދި ވަޔަށް ޖައްވަށް ފަޒާއަށް ޖެހި ބަޑިތަކުގެ އަޑާއި އެކު މުގުރުބުރީގެ ބިރާއި ހިއްދަތި ކަމުގައި އެމްޑީޕީ ގެ ސަރުކާރެއްގައި ދީނީ އިލްމުވެރިން ނޫޅޭނޭ ކަމަށާއި އެހެން ކަމުން މި ކަމަކީ މި ޕާޓީ އާއި މި ގޮފިތަކުން ފަޙުރުވެރިވާ ކަމެއްކަމުގައި އެމްޑީޕީ ނަޑެއްލާ ޒުވާނުންގެ ގޮފީގެ ރަޢީސް އަލްފާޟިލް މުޙައްމަދު އަބްދުﷲ ވިދާޅުވިއެވެ.\nނަޑެއްލާ އެމްޑީޕީ ފިޔަލަ ގޮފީގެ ރަޢީސް އަލްފާޟިލް އަބްދުﷲ ރަޝީދު ވިދާޅުވީ މިޔަށް ވުރެ ވަކިން މިނިވަން ކަމާއި އެކު ހިޔާލް ފާޅުކޮށް ދީނީ ވައުޟު ވިދާޅުވުމުގެ ފުރުސަތު މީގެ ކުރީގެ އެއްވެސް ސަރުކާރެއްގައި ދިވެހިން ދެކެފައި ނުވާ ކަމަށާއި ޤާނުން އަސާސީސީގެ 27 ވަނަ މާއްދާ އިން ލިބިދޭ ހިޔާލް ފާޅުކުރުމުގެ ހައްޤަކީ މި ސަރުކާރާއި މި ޕާޓި އިން ހޯދައި ދެއްވި މިނިވަން ކަމެއް ކަމުގައި ވީހިދު މި ސަރުކާރާއި ދެކޮޅަށް ނިކުމެ ހުސް ބަހަނާ ތަކަކާއި އެކު އިންދިކޮޅު ފަރާތް ތަކުން މި ކުރާ ކަންކަމަކީ ފަހަރެއްގައި އަދާލަތު ޕާޓީގެ އިލްމުވެރިންނަށް ހެޔޮނުވިސްނޭތީ ކުރާކަމެއް ކަމުގައި ވިދާޅުވިއެވެ.\nނަޑެއްލާގެ ޑި.އާރް.ޕީ ގެ ކައުންސިލް އިން އިސްނަގައިގެން ހުކުރު ދުވަހު ނަޑެއްލާގައި ކުރަން އުޅުނު މުޒާހަރާއަށް ނަޑެއްލާގެ ރައްޔިތުން ދީފައިވަނީ ބީރު ކަންފަތެކެވެ. އިސްލާމް ދީން ހިމާޔަތް ކުރުމުގެ ނަމުގައި ދީން ފުނޑު ފުނޑު ކޮށްލަން ކައުންސިލްރުން ނިކުތީ ކަމުގައި ނަޑެއްލާގެ ގިނަރައްޔިތުން ބުނެއެވެ. އަދި މި ހަރަކާތުގައި ކައުންސިލަރުންނަށް ލިބުނީ ހިތްދަތި ނަތީޖާއެކެވެ. ރައްޔިތުންގެ ކުރިމަތީގައި ލަދުބޭޒާރު ވީއެވެ. މި ހަރަކާތަށް ނަޑެއްލާއިން ނިކުމެފައި ވަނީ ޖުމްލަ 10 މީހުންނާއި، 18 އަހަރުންދަށުގެ5ވަރަކަށް ކުދިން ކަމަށް ނަޑެއްލާއިން ޚަބަރުދެއެވެ. އަދި މިއީ ކައުންސިލްގެ ނާގާބިލް ކަމުގެ ސަބަބުން ޑީ.އާރް.ޕީ ގެ ކައުންސިލް ރައްޔިތުންގެ މެދުގައި ފެއިލް ވެފައިވާ ކަމުގެ އަލިގަދަ ހެއްކެއް ކަމަށް ވެސް އެރަށުން ބުނެއެވެ.


ފިޔަވަތީގައި ދިރިއުޅޭ ކުދިންނަށް އަމާޒުކޮށްގެން ތައުލީމީ ޕްރޮޤްރާމްތަކެއް ފެށުން – މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nފިޔަވަތީގައި ދިރިއުޅޭ ކުދިންނަށް އަމާޒުކޮށްގެން ތައުލީމީ ޕްރޮޤްރާމްތަކެއް ފެށުން\nPosted on 20/12/2016 21/11/2017\nމިނިސްޓްރީ އޮފް ޖެންޑަރ އެންޑް ފެމިލީގެ ދަށުން ހިންގާ ކުޑަކުދިން ބަލަހައްޓާ މަރުކަޒު ކަމުގައިވާ ފިޔަވަތީގައި ދިރިއުޅޭ ކުދިންނަށް އަމާޒުކޮށްގެން ތަޢުލީމީ ޕްރޮގްރާމްތަކެއް ފަށައިފިއެވެ. 10 އަހަރުން ދަށުގެ ކުދިން ބަލަހައްޓާ މިމަރުކަޒުގައި މިވަގުތު ދިރިއުޅެމުން ދަނީ 85 ކުދިންނެވެ.\nމިނިސްޓްރީ އާއި މައި ކޮލެޖް ގުޅިގެން ފިޔަވަތީގައި ދިރިއުޅޭ ކުދިންގެ ތެރެއިން އުމުރުން7އަހަރުން ފެށިގެން މަތީގެ ކުދިންގެ އިނގިރޭސި ފެންވަރު އިތުރަށް ރަނގަޅުކުރުމުގެ މަޤްސަދުގައި ‘ޔަންގ ލަރނަރސް އިންގްލިޝް’ ޕްރޮގްރާމެއް ވަނީ ފަށާފައެވެ. މި ޕްރޮގްރާމް ހިންގުމަށް އެލައިޑް އިންޝުއަރެންސް ޕްރައިވެޓް ލިމިޓެޑްއިން ވަނީ މިނިސްޓްރީއަށް އެހީތެރިކަން ފޯރުކޮށްދެއްވާފައެވެ. މީގެ އިތުރުން، މިނިސްޓްރީ އާއި ކީރިތި ޤުރުޢާނާ ބެހޭ މަރުކަޒާ ގުޅިގެން ފިޔަވަތީގައި ދިރިއުޅޭ3އަހަރުން މަތީގެ ކުދިންނަށް ޤުރުޢާން އަދި އިސްލާމް ކްލާސްތައްވެސް ވަނީ މިހަފްތާގައި ފަށާފައެވެ.\nމިފަދަ ޕްރޮގްރާމްތައް މެދުވެރިކޮށް ދަޢުލަތުގެ ބެލުމުގެ ދަށުގައި ފިޔަވަތީގައި ދިރިއުޅޭ ކުދިންނަށް ތަޢުލީމީ ގޮތުން ބޭނުންވާ އެހީތެރިކަން ފޯރުކޮށްދެއްވާ ފަރާތްތަކަށް މިނިސްޓްރީއިން ވަރަށް ޙާއްސަ ޝުކުރެއް ދަންނަވަމެވެ. އަދި، ދައުލަތުގެ ބެލުމުގެ ދަށުގައި ދިރިއުޅޭ ކުދިން ބިނާކުރުމަށްޓަކާ އެކި ފުރުސަތުތައް ކުދިންނަށް ހޯދައިދިނުމުގެ މަސައްކަތްތައް ސަރުކާރުގެ އެކި ވުޒާރާތަކާއި، އަމިއްލަ ޖަމިއްޔާ ޖަމާއަތްތަކާ، ކުންފުނިތަކާ ގުޅިގެން މިނިސްޓްރީއިން ކުރިއަށްގެންދަން ގަސްދުކުރަމެވެ.\n2017 ވަނަ އަހަރުގެ ރެހެންދި އެވޯޑަށް ކުރިމަތިލުމުގެ ފުރުޞަތު މިނިސްޓްރީ އޮފް ޖެންޑަރ އެންޑް ފެމިލީ އިން ހުޅުވާލައިފި →\n← 2017 ވަނަ އަހަރުގެ ރެހެންދި އެވޯޑަށް ކުރިމަތިލުމުގެ މުއްދަތު އިތުރުކޮށްފި


Home quarantine in Adduacovid fethuridhaane kamuge biru bodu! – adduLIVE\nހޯމް ކަރަންޓީނުން ކޮވިޑު އައްޑޫއަށް ފެތުރިދާނެ ކަމުގެ ބިރު ބޮޑު!\nAug 12, 2020, 11:16\nހޯމް ކަރަންޓީނަށް އައްޑޫއަށް އައި މީހުންގެ ތެރެއިން4މީހަކު ކޮވިޑު-19 އަށް ޕޮޒިޓިވްވުމާއި ގުޅިގެން ބަލި އައްޑޫއަށް ފެތުރިދާނެ ކަމުގެ ބިރު ބޮޑުވެއްޖެއެވެ.\nކޮވިޑު-19ގެ4ކޭސް އައްޑޫން ފެނިފައިވާ އިރު ޕޮޒިޓިވްވި މީހުންނާއި ކޮންޓެކްޓުވި މީހުންގެ ސާމްޕަލްތައް ވަނީ ނަގާފައެވެ. އަދި އެގޮތަށް ނެގި ހުރިހާ ސާމްޕަލުތަކެއް ވަނީ ނެގެޓިވްވެފައެވެ.\nއައްޑޫ އިކުއިޓޯރިއަލް ހޮސްޕިޓަލްގެ މެނޭޖަރ ޝަރަފު ސާދާތު (ސާތު) ވިދާޅުވީ ކޮވިޑަށް ޕޮޒިޓިވްވި އެންމެންގެ ހާލުވެސް ރަނގަޅުކަމަށެވެ. އަދި އެ އެންމެންވެސް ތިބީ އެމީހުން ކަރަންޓީނު ވެގެންތިބި ތަނުގައި ކަމަށެވެ.\nނަމަވެސް އައްޑޫ ހައި ސްކޫލްގެ ހޯލްގެ މަސައްކަތް ކުރާ ކުންފުނިން ޕޮޒިޓިވްވި ބިދޭސީ މީހާ ގަމުގެ ދޫގަސްއަށް ބަދަލުކޮށްފައިވާ ކަމަށެވެ. އަދި އެތަނުން އެެމީހާ އާއި ކޮންޓެކްޓުވި 24 މީހުން އެތަނުގައި ވަކިން ކަރަންޓީނުކޮށްފައިވާ ކަމަށެވެ. މި އެންމެންގެ ނަތީޖާވެސް އަދި ދައްކަނީ ނެގެޓިވްކޮށެވެ.\nފާއިތުވި ހަތަރު ދުވަހުގެ ތެރޭގައި އައްޑޫން4މީހަކު ބައްޔަށް ޕޮޒިޓިވްވެފައިވާ އިރު އަދިވެސް ގިނަ ބަޔަކު މާލެއިން އައިސް އައްޑޫގެ އެކި ރަށްތަކުގައި ކަރަންޓީނުގައި އެބަތިއްބެވެ.\nނަމަވެސް މީގެ ތެރެއިން ބައެއް މީހުން ކަރަންޓީނުގެ އުސޫލާއި ހިލާފަށް ރަށުތެރެއަށް ނިކުންނަ ކަމުގެ އަޑުތައް ދަނީ އިވެމުންނެވެ. އެވާހަކަތައް ސޯޝަލް މީޑިއާގައި ހިއްސާ ކުރަމުންނެވެ. ނަމަވެސް އެކަން ހަރުދަނާ އުސޫލަކުން މިހާރު ނުބަލައެވެ.\nކޮވިޑު-19ގެ ކޭސްތައް އައްޑޫން ފެނުމާއި ގުޅިގެން އެކަމުގެ ކަންބޮޑުވުން ހިއްސާ ކުރި މީހަކު ބުނީ މިކަމުގެ އެންމެ ބޮޑު ނުރައްކަލަކީ ރަށަށް ކަރަންޓީނަށް އަންނަ މީހުންގެ ކަންކަން ނުބެލެހެއްޓުމެވެ. މީގެ ކުރިން އައްޑޫ ސިޓީ ކައުންސިލުން މަސައްކަތް ކުރި ގޮތަށް މިހާރު ކަންކަން ނުކުރެވޭ ކަމަވެ.\n"މީގެ އެންމެ ބޮޑު ކަންބޮޑުވުމަކީ މާލެއަށް ކޮވިޑު ފެތުރިގެން ދިޔަ ގޮތަށް އައްޑޫއަށް ބަލި ފެތުރިގެން ހިގައިދާނެ ކަމުގެ ބިރު، ހޯމް ކަރަންޓީނުގައި ތިބޭ މީހުންނާއި އެހެންމީހުން އެބަ ބައްދަލުވޭ، އެމީހުން އެބަ ނިކުމޭ ބޭރުތެރެއަށް، މިހާރު ނޭގޭ ހޯމް ކަރަންޓީނުކޮށްފައިވާ ތަންތަނެއް"\nމީގެ އިތުރުންވެސް ހޯމް ކަރަންޓީނުގައިވާ މީހާ އާއި ބައްދަލުވެފައިވާ މީހުން ރަށުތެރޭގައި އުޅޭ ކަމުގެ ޝަކުވާވެސް ދަނީ އިތުރުވަމުންނެވެ.\nބަލި ޖެހޭ މީހުންގެ އަދަދު އައްޑޫގައި އިތުރުވަމުން އަންނަ އިރު މިފަދަ މީހުންގެ ކަންކަން ބެލެއްޓުމުގެ ޒިއްމާ މިހާރުން މިހާރަށް މިވަނީ ހަރުދަނާ ކުރަން ޖެހިފައެވެ. ބައްޔަށް ޕޮޒިޓިވްވާ މީހުންގެ ކޮންޓެކްޓު ޓްރޭސިން ރަނގަޅަށް ހެދުނުތޯ ޔަގީން ކުރަންޖެހެއެވެ. މީހުން ދިރިއުޅޭ ގެތަކުގަިއ ކަރަންޓީނުވެގެން ތިބޭ މީހުންނާއި އެހެންމީހުން ބައްދަލުވޭތޯ ހަރުދަނާ ގޮތެއްގައި ބެލޭނެ ނިޒާމެއް ގާއިމް ކުރަންވެއްޖެއެވެ.\nނޫންނަމަ މިކަމުގައި ދެރަ ހިތާމަވެރި، ބިރުވެރި ހާލަތަކަށް އަޅުގަނޑުމެންގެ ސިޓީ ގޮސްދާނެއެވެ.


Muliaage in gendhiya ehcheh balan gina bayaku evvejje\nލިލީމަގުގައި އެއްވެފައިތިބި ބައެއް މީހުން\n24 ސެޕްޓެމްބަރ 20182ކޮމެންޓް\nމުލިއާގެއިން ގެންދިޔަ އެއްޗެއް ބަލަން ގިނަ ބަޔަކު އެއްވެއްޖެ\nޕީޕީއެމްގެ ކެމްޕެއިން ހަރަކާތްތައް ހިންގާ ތަނެއްގެ ގޮތުގައި ބޭނުން ކުރަމުން ގެންދިޔަ މުލިއާގެއިން ނެރެގެން ގެންދިޔަ އެއްޗެެއް ބެލުމަށް ގިނަ އަދަދެއްގެ ބަޔަކު އެއްވެއްޖެއެވެ.\nއެތަނުގައި ލޮރީތައް ބަހައްޓާފައިވަނީ އޭގައި ހުރީ ކޯއްޗެއްކަން ނޭންގޭގޮތައް ފޮރުވުމަށް ފަހުގައެވެ. ނަމަވެސް ލޮރީތަކުގައި ހުރީ ކޯއްޗެއްތޯ ބެލުމަށް ގިނަ އަދަދެއްގެ ރައްޔިތުން ލިލީމަގުގެ މުލިއާގެ މެއިންޓަނަސް ގަރާޖްގެ ސަރަހައްދަށް އެއްވެ ހަރަކާތްތެރިވަމުން ގެންދާއިރު ފުލުހުންވެސް އަންނަނީ އެސަރަހައްދުގައި ހަރަކާތްތެރި ވަމުންނެވެ.\nމެއިންޓަނަންސް ގަރާޖްގެ ގޭޓް ބަންދުކޮށްފައިވާއިރު އެސަރަހައްދަށް އެއްވެފައިވާ މީހުން ގޮވަމުން ގެންދަނީ މުލިއާގެއިން ވަގަށް ނެރެގެން ގެންގޮސްފައިވަނީ ކޯއްޗެއްކަން ރައްޔިތުންނަށް އެނގެން ޖެހޭ ކަމުގައެވެ.\nމާތްކަލާކޯ. ގޮވާޒާތު އެއެްޗެއް ހަރުކޮއްފަ ތި އެއެްޗިހި އަނބުރާ ނޮވެމްބަރ 17 އަށް ރެޑީކޮއްފަ މުލިއާގޭގަ ބަހައްޓާފާނެ. އިބޭގެ ސެކިއުރިޓީ ވަރުގަދަކުރޭ. ތިޔަ އުކިއެްޗިހި އަންދާލަފާނެ. ސިއްރު ލިޔެކިޔުން ކަމަށްވާނީ. ވެމްކޯގަ އުޅޭ ޔާމީންގެ މީހުން. މިބުނީ މަށަށް އިނގިގެން އަދުރޭގެ އާއި ނިހާނުގެ މީހުން ތިބޭ.


Thinadhoo Veydhana Aa Gulhigen Maimoonaa Ge Isthiufaa Ah Govaalaifi - Vaguthu\n10 މަސް ކުރިން ( އޮގަސްޓް 31, 2020 )\nވިލިނގިލި ދާއިރާގެ މެންބަރު ސައުދު ހުސައިން -- ފޮޓޯ: މަޖިލީސް\nގދ. ތިނަދޫން ކޮވިޑަށް ފައްސިވި އުމުރުން ދުވަސްވީ މީހަކު ގއ. ވިލިނގިލީގައި ހުންނަ ކޮވިޑް ފަރުވާ ފެސިލިޓީއަށް ގެންދަން މަސައްކަތް ކުރިއިރު އެއީ އެއްވެސް ފެންވަރެއް ނެތް ތަނެއް ކަމަށާއި އެ މައްސަލާގައި ޑިރެކްޓަ ޖެނެރަލް އޮފް ޕަބްލިކް ހެލްތު މައިމޫނާ އަބޫ ބަކުރު އިސްތިއުފާ ދެއްވަން ގޮވާލައްވާ ކަމަށް ވިލިނގިލި ދާއިރާގެ މެންބަރު ސައުދު ހުސައިން ވިދާޅުވެއްޖެއެވެ.\nމަޖިލީހުގެ މިއަދުގެ ޖަލްސާގައި އާންމު ސިއްހަތުގެ ނުރައްކަލުގެ ވަގުތީ ގާނޫނުގެ ބިލަށް ބަހުސް ކުރައްވަމުން ސައުދު ވިދާޅުވީ، ކޮވިޑްގެ ބަލިމީހާ ވިލިނގިއްޔަށް ނޭރުވި ކަމަށް މީޑީއާގައި ފަތުރާފައިވަނީ ދޮގު ވާހަކައެއް ކަމަށެވެ. އެ ބަލި މީހާއަށް ވިލިނގިއްޔަށް ނޭރުނީ އޭނާގެ އެހީތެރިޔާއަށް އެ ރަށަށް އަރަން އެޗްޕީއޭއިން ހުއްދަ ނުދިނުމުން ކަމަށެވެ.\nމީގެ އިތުރުން ތިނަދޫ ފަދަ ސިއްހީ އިންތިޒާމުތައް ރަނގަޅު ރަށެއްގައި ފަރުވާ ދެމުންދަނިކޮށް އެއަށްވުރެ ހާލު ދެރަ އިންތިޒާމުތަކެއް ހުރި ރަށަކަށް ގެނައުމަކީ ވަރަށް ބޮޑު ކަންބޮޑުވުމެއް ކަމަށް ސައުދު ވިދާޅުވިއެވެ.\n"އަޅުގަނޑު މިއަދު ކަންބޮޑުވޭ ތިނަދޫން ކޮވިޑަށް ފައްސިވި ބަލި މީހަކު ތިނަދޫގައި މަތީފަންތީގައި ފަރުވާ ލިބެން އޮތް ރަށަކުން އެއްވެސް ފަރުވާއެއް ނެތް ތަނަކަށް ގެންދިޔައިމާ. އެނދެއް އެކަނި ބަހައްޓާފައި ހުރި ތަަނަކަށް ގެނައިމާ ކްރިޓިކަލް ޕޭޝަންޓަކަށް ފަރުވާދޭނީ ކިހިނެތްތޯ؟" އޭނާ ވިދާޅުވިއެވެ.\nވިލިނގިލީގައި ގާއިމުކޮށްފައިވާ ފެސިލިޓީ ސައުދު ސިފަ ކުރެއްވީ "ހިޔާނާތެއް" ގޮތުގައެވެ. މަތީ ފެންވަރަށް ތަރައްގީ ކުރާނެ ކަމަށް ބުނެ ފެށި މަސައްކަތް ނިންމާލިއިރު އެ ތަނުގައި އެއްވެސް ފެންވަރެއް ނެތް ކަމަށް ސައުދު ވިދާޅުވިއެވެ. ތިނަދޫގައި ފެސިލިޓީއެއް ގާއިމު ކުރަން ވެސް ގޮވާލެއްވިއެވެ. އަދި މައިމޫނާގެ އިސްތިއުފާއަށް ވެސް އޭނާ ގޮވާލެއްވިއެވެ.\n"އެ ކަން އެ ގޮތަށް ހަމަޖެއްސުމަކީ އެޗްޕީއޭއިން ދެ ރަށެއްގެ މީހުން ޖައްސަން ކުރި ކަމެއްގެ ގޮތުގައި އަޅުގަނޑަށް ސިފަ ވަނީ، އަޅުގަނޑު ދެކެނީ މިއީ އެޗްޕީއޭއިން ވަރަށް ފަރުވާ ކުޑަ ގޮތަކަށް ކުރެއްވި ކަމެއްގެ ގޮތުގައި، މައިމޫނާ އަބޫބަކުރު ވެސް އިސްތިއުފާ ދެއްވަން އަޅުގަނޑު ގޮވާލަން،" ސައުދު ވިދާޅުވިއެވެ.\nސައުދުގެ އިތުރުން ތިނަދޫ ދެކުނު ދާއިރާގެ މެންބަރު އަބްދުﷲ ސަނީފްއާއި މަޑަވެލި ދާއިރާގެ މެންބަރު ހުސައިން ފިރުޝާން ވެސް މި މައްސަލާގައި ވަރަށް ބޮޑަށް ނުރުހުން ފާޅުކުރައްވައި ވާހަކަފުޅު ދެއްްކެވިއެވެ. އެހެން ރަށެއްގައި ރަނގަޅު ފެންވަރަކަށް ފެސިލިޓީ ގާއިމުކޮށްދޭން އެ ދެ މެންބަރުން ވެސް ގޮވާލެއްވިއެވެ.\nތިނަދޫން ކޮވިޑް-19 އަށް ފައްސިވީ އުމުރުން 68 އަހަރުގެ ދިވެހި ފިރިހެނެކެވެ. އެއީ، ތިނަދޫން މާލެ ދަތުރު ކުރާ ބޯޓެއްގައި މަސައްކަތް ކުރަމުންދާ މީހެކެެވެ. އެ މީހާ ފައްސިވެފައިވާކަން އެނގުނީ ބަލިވެގެން ޑޮކްޓަރަަށް ދައްކަން ދިއުމުން، އެރަށުގައި ހުންނަ ޑރ. އަބްދުއް ސަމަދު މެމޯރިއަލް ހޮސްޕިޓަލުން ހެދި ޓެސްޓުންނެވެ.\nއެ މީހާ ގއ. ވިލިނގިލީގައި ހުންނަ ކޮވިޑް-19 ފެސިލިޓީއަށް ގެންދަން ސީއެމްބިއުލާންސްގައި އެރަށަށް ދިޔަ ނަމަވެސް، އެރަށުގެ ބައެއް މީހުން، އެ މީހާ ރަށަށް އެރުވިޔަ ނުދީ ވަނީ އެރަށު ބަނދަރު ސަަރަހައްދުގައި މުޒާހަރާ ކޮށްފައެވެ. އެމީހާ ރަށަށް ނޭރުވި ދެގަޑިއިރަށް ވުރެ ގިނަ އިރު ވިއެވެ.\nބަލި މީހާ އޮތް އެ ލޯންޗް އެރަށު ނެރު ބޭރުގައި އޮތުމަށްފަހު ފަހު، ފަހުން ވަނީ އަނބުރާ ތިނަދޫއަށް ގޮސްފައެވެ. އެއީ މީހާ މިހާރު އެއާ ޓެކްސީގައި މާލެ ގެންދަން ނިންމާފައިވެއެވެ. ބެލެވޭ ގޮތުގައި އެ މީހާ ގެންދާނީ މާލެ ސަރަހައްދުގައި ހުންނަ ކޮވިޑް ފަރުވާދޭ ފެސިލިޓީއަކަށެވެ.\nއޮގަސްޓް 31, 2020 20:06\nވިލިގިއްލާ މީހުންގެ ވައްތަރުތީ ބަލަ ފެސިލިޓީ އަކީ ވިލިގިއްލާ މީހުންގެ ތަރިކަ މުދާގަޑެއް ނޫނޭ..\nއޮގަސްޓް 31, 2020 20:33\nސައުދެއްކަމަކު ތި ދެއްކީ ވަރަށް ރަނގަޅު 100% ތާއީދު ވާހަކައެއް. ތިނަދޫ މީހުން އެމީހާ ރަށުން ބޭރުކުރިއިރު އެވަރު އިނގޭ! މީގަ އިހުމާލުވީ އެރަށުން އެމީހާ ބޭރުކުރި މީހުންނާއި ވިލިނގިލީގަ މިކަން ސިޔާސީ ކަމަކަށް ހެދި މީހުން. އެބުނާ ހޮސްޕިޓާ ހަދަން ޚަރަދުކުރި5މިލިއަން ރުފިޔާއަށް ވީނުވީއެއް ނޭގުނު. މައުމޫނު އެޅި ހޮސްޕިޓަލެއް. ޔާމީނު ތަން މަރާމާތު ކުރީ. ހިންނަވަރު އިބުރާހީމް ލާރިގަނޑު ބަނޑުއަޅާލީ!!\nއޮގަސްޓް 31, 2020 21:55\nސައުދު އެހެއްދެވީ ކަނޑައެޅިގެން އިތުރުފުޅެއް ބަލިމީހާ ބޭނުމެއް ނުވޭ އެއްވެސް ހާލެއްގައި އާއިލާގެ މެންބަރަކު ބަހައްޓަން. ގއ. މާމެންދޫއިން ކޮވިޑަށް ފައްސިވި މިހާވެސް ގއ.ވިލިނގިލިއަށް ނާރުވަންވެގެން ހަމަތިމަސައްކަތް ކޮއްފައިވޭ ބަލަ ތީ ހަމައެކަނި ވިލިނގިލި މީހުންނަށް ފަރުވާދިނުމަށް ހުރި ހޮސްޕިޓަލެއްނޫނޭ ދިވެހި ކޮންމެ ރައްޔިތަކަށް ތިޔަ ހޮސްޕިޓަލުން ފަރުވާ ދެވެން ޖެހޭނެ. މިހާރުން މިހާރަށް ގއ.ވިލިނގިލީގައި ގާއިމުކޮށްފައިވާ ކޮވިޑް ސެންޓަރ ކޮންމެވެސް އެހެން ރަށަކަށް ބަދަލު ކުރުމަށް ސަރުކާރުގެ ކާމާއި ގުޅުންހުރި ފަރާތްތަކަށް ގޮވާލަން. އަދި ވިލިނގިލިން މިއަދު އެހިންގި ލާއިންސާނީ ދަށުދަރަޖައިގެ ކަންކަން އެންމެ ހަރުކަށި އިބާރާތުން ކުއްވެރި ކުރަން.\nއޮގަސްޓް 31, 2020 22:03\nސައުދޫ ކަލޭކޮން އިރަކުތަ ޑަކުޓަރަކަށްވީ. ތަންތަނުގެ ފެންވަރު ކަންޑައަޅަން. ކަލޭއިސްތިއުފާދީފަ މަހަށްދާންވީނުން؟\nއޮގަސްޓް 31, 2020 22:35\nތިތަނަށްވެސް މިލިޔަނުން ހަރަދު ކުރިކަމަށް ބުނީ


Ameen vidhaalhu vanee Hulhumale hospital hinganee Aasandha in kamah | Mihaaru\nހެލްތު މިނިސްޓަރު އަބްދުﷲ އަމީން މިއަދު މަޖިލިހުގައި ވާހަކަ ދައްކަވަނީ. ހުޅުމާލެ ހޮސްޕިޓަލް ހިންގަނީ އާސަންދަ ކުންފުނިން ކަމަށް އޭނާ ވިދާޅުވި.--- ފޮޓޯ: މަޖިލިސް\nއަމީން ވިދާޅުވަނީ ހުޅުމާލޭ ހޮސްޕިޓަލް ހިންގަނީ އާސަންދަ އިން ކަމަށް\n05 އޯގަސްޓް 2019 - 10:28 21 comments\nއާބާދީގައި 60،000 އަށް ވުރެ ގިނަ މީހުން ހިމެނޭ ހުޅުމާލޭގައި ހުޅުވި އެންމެ ފުރަތަމަ ހޮސްޕިޓަލް ހިންގަނީ ކޮން ބައެއްތޯ އާއި އިތުރު ގޮތަކަށް ބަދަލު ކުރުމުގެ ސިޔާސަތާ ބެހޭ ގޮތުން، ހުޅުމާލެ ދާއިރާގެ މެމްބަރު އަދި އެމްޑީޕީގެ ޗެއާޕާސަންގެ ނައިބު އަލީ ނިޔާޒް ސުވާލު ކުރެއްވުމުން، މިނިސްޓަރު ވިދާޅުވީ ހުޅުމާލޭ ހޮސްޕިޓަލް މި ވަގުތު ހިންގަނީ އާސަންދަ ކުންފުނިން ކަމަށެވެ.\nއަމީން އެގޮތަށް ވިދާޅުވި ނަމަވެސް މިދިޔަ އަހަރުގެ ޑިސެމްބަރު މަހު ހެލްތު މިނިސްޓްރީގެ ޕާމަނަންޓް ސެކްރެޓަރީ ހަދީޖާ އަބްދުއްސަމަދު "މިހާރު" އަށް ވިދާޅުވެފައި ވަނީ އާސަންދަ ކުންފުނީގެ ދަށުން ހިންގަމުން ދިޔަ ހުޅުމާލޭ ހޮސްޕިޓަލް ހެލްތު މިނިސްޓްރީގެ ދަށަށް ބަދަލުކޮށްފައިވާ ކަމަށެވެ. އޭގެ ފަހުން، އާސަންދަ ކުންފުނީގެ ބެލުމުގެ ދަށަށް އެ ހޮސްޕިޓަލް ގެންދިޔަ ކަން ނުވަތަ ނޫން ކަން ހެލްތު މިނިސްޓްރީން މިހާތަނަށް ހާމައެއް ނުކުރެ އެވެ.\nHulhumale Hospital anekkaa ves Health Ministry ge dhashah badhalu koffi\nއެކަމަކު، އަމީން ވިދާޅުވީ ހެލްތު މިނިސްޓްރީ އަކީ ރާއްޖޭގެ ސިއްހީ ކަންކަން ރެގިއުލޭޓް ކުރާ އިދާރާ އަށް ވުމުން، ރެގިއުލޭޓްރީ އޮތޯރިޓީގެ ދައުރު ސިއްހީ ހުރިހާ ކަމެއްގައި ވެސް އޮންނާނެ ކަމަށެވެ. އެގޮތުން ހުޅުމާލޭ ހޮސްޕިޓަލާ ބެހޭ ގޮތުން މަޝްވަރާތައް ކުރަމުން އަންނަ ކަމަށް އޭނާ ވިދާޅުވި އެވެ.\n"ހުޅުމާލެ ހޮސްޕިޓަލް ވަކި ގޮތަކަށް ކުރިއަށް ގެންދަން ނިންމި ކަމުގެ މައުލޫމާތެއް އަޅުގަނޑާ ހިސާބަށް އައިސްފައެއް ނެތް،" ރ. މަޑުއްވަރީގެ ސިއްހީ މަރުކަޒުގެ އާ އިމާރާތުގެ މަސައްކަތްތަކާ ގުޅޭ ގޮތުން އެ ދާއިރާގެ މެމްބަރު އާދަމް ޝަރީފް ހުށަހެޅުއްވި ސުވާލުތަކާ އެކު، ހުޅުމާލޭ ހޮސްޕިޓަލަށް އަމާޒު ކުރައްވައި ހުޅުމާލެ ދާއިރާގެ މެމްބަރު ނިޔާޒް ދެންނެވި ސުވާލުގެ ޖަވާބުގައި އަމީން ވިދާޅުވި އެވެ.\nއާސަންދަ ކުންފުނީގެ ދަށަށް ހުޅުމާލޭ ހޮސްޕިޓަލް އެންމެ ފުރަތަމަ ބަދަލު ކުރީ ކުރީގެ ރައީސް އަބްދުﷲ ޔާމީންގެ ސަރުކާރުން އޭޕްރީލް 3، 2016 ގަ އެވެ. އާސަންދަ އިން ހަވާލުވެ އެ ހޮސްޕިޓަލަށް ބޮޑެތި ކުރިއެރުންތަކެއް ވަނީ ގެނެސްފަ އެވެ. އޭގެ ތެރޭގައި ކެންސަރަށް ފަރުވާ ކުރެވޭ އޮންކޮލޮޖީ ސެންޓަރެއް ހުޅުވުމާއި އެމްއާރުއައި ހިދުމަތާއި ސީޓީ ސްކޭނާއި މެމޯގްރާމް ހެދޭނެ ވަސީލަތްތައް ވަނީ ގާއިމްކޮށްފަ އެވެ.\nއެކަމަކު، ހުޅުމާލޭ ހޮސްޕިޓަލުން ބައެއް ހިދުމަތްތައް ނުލިބޭތީ އާއި ލިބޭ ހިދުމަތްތަކާ މެދުގައި އާންމުންގެ ޝަކުވާ އަދިވެސް އެބައޮތެވެ. އެގޮތުން، އެކަށީގެންވާ ފަރުވާ އަވަހަށް ނުލިބުމާއި އެންމެ އެކަށީގެންވާ ފަރުވާއެއް ނުލިބޭ ކަމުގެ ހިތްހަމަނުޖެހުން ވަނީ އަމާޒުވެފަ އެވެ.\nހާއްސަކޮށް، އެންމެ ބޮޑު އެއް ޝަކުވާ އަކީ ހުޅުމާލޭ ހޮސްޕިޓަލްގައި ވެންޓިލޭޓަރެއް ނުހުންނަ މައްސަލަ އެވެ. ވެންޓިލޭޓާ އަކީ ނޭވާލާން އުނދަގޫވާ ނަމަ ނުވަތަ އަމިއްލަ ޒާތުގައި ނޭވާ ނުލެވޭ ނަމަ ނޭވާ ލާން އެހީވެދޭ މެޝިނެކެވެ. ނޭވާ ނުލެވޭ ހާލަތުގައި ތިބޭ މީހުންގެ ފުއްޕާމޭގެ މަސައްކަތް އެ މެޝިނުން ކޮށްދެ އެވެ. އޭގެ ސަބަބުން އެ މީހެއްގެ ހަށިގަނޑަށް އޮކްސިޖަން ލިބި ބަލި ފަސޭހަވެ އެވެ.\nއިތުރު ލިޔުންތައް ސިއްހަތު ރައީސް އޮފީސް އާސަންދަ އާސަންދަ ޕްރައިވެޓް ލިމިޓެޑް ހުޅުމާލެ ހޮސްޕިޓަލް ހެލްތު މިނިސްޓްރީ އަބްދުﷲ އަމީން، ހެލްތު މިނިސްޓަރު


Avasge "Fashamaa" ah 100\nއަވަސްގެ "ފަށަމާ" އަށް ސަތޭކަ\nއަވަސް އޮންލައިނުން ކޮންމެ ދުވަހަކު ހެނދުނު 9:00 ޖާހާއިރު ގެނެސްދޭ މޯނިން ޝޯ، "ފަށަމާ" އާ ބެހޭ ގޮތުން ބައެއް ބޭފުޅުން ވިދާޅުވި ވާހަކަތައް އެއްކޮށްލުމުން އޮންނާނީ މިކަހަލަ އިބާރާތްތަކެވެ: ރާއްޖޭގެ ސިޔާސީ މަސްރަހާއި އިގްތިސޯދީ އަދި އިޖްތިމާއީ ހާލަތާބެހޭ ކްރިޓިކަލް، ބެލެންސް އޭންގަލަކުން ވާހަކަ ދައްކާ މައުލޫމާތު ދެއެވެ. ތާރީހީ މުހިންމު ދުވަސްތަކާއި ހާދިސާތަކުގެ މައުލޫމާތު ލިބެ އެވެ. ހަބަރު ތަފުސީލްތަކުގެ އިތުރުން ހިތަށް މަޑުމޮޅިކަން ގެނެސްދޭ ދީނީ އަގުހުރި ދަރުސްތައް ހިމެނެ އެވެ. ހިނލައި މުނިފޫހިފިލުވައި ވެސް ލެވެއެވެ. އެހެންވެ ކޮންމެ ދުވަހަކު ހެނދުނު ހޭލައިގެން ދުވަސް ފަށަނީ "ފަށަމާ" އިންނެވެ. އެއީ ދުވަސް ފަށަން ސަތޭކައިގެ ޝޯއެކެވެ.\nމިއަދަކީ "ފަށަމާ" އަށް ވަރަށް ހާއްސަ ދުވަހެކެވެ. ނޮވެމްބަރު 24، 2019 އިން ފެށިގެން ކޮންމެ ދުވަހަކު ހެނދުނު 9:00 އަކުން ފެށިގެން ގަޑިއެއްހާއިރަށް ކުރިޔަށް ގެންދާ މި ޝޯގެ 100 ވަނަ އެޕިސޯޑްއާ ހަމައަށް އާދެވުނީ އެވެ.\n"ފަށަމާ" އަކީ ރާއްޖޭގައި ފުރަތަމަ ފަހަރަށް އޮންލައިން ނޫހަކުން ގެނެސްދޭ މޯނިން ޝޯ އެވެ. އަވަސްގެ ޗީފް އެޑިޓަރު އަދި މަޝްހޫރު ނޫސްވެރިޔާ މުންޑޫ އާދަމް ހަލީމާއި ކުޅަދާނަ ޕްރެޒެންޓާ އަދި އަވަސްގެ ސެކްޝަން އެޑިޓަރު އަހުމަަދު ހަމީދު އާދަމް ހުށަހަޅައިދޭ މި ޝޯގެ ފުރަތަމަ 100 ދުވަސް ހަމަވި އިރު "ފަށަމާ" ވަނީ ވަރަށް ބޮޑު މަގުބޫލް ކަމެއް ހޯދާފަ އެވެ.\n"ރެގިއުލާކޮށް ޕްރޮގްރާމެއް ގެނައުން އެއީ އާންމުކޮށް ވާކަމެއް ނޫން... އެޑަމްއާ ހަމީދު، އެ ދެ ބޭފުޅުން ޕްރޮގްރާމް ގެނައުމުގައި ވަރުބަލިކަމެއް ނެތި މިއަދާ ހަމަޔަށް އާދެވުމަކީ ވަރަށް ހިތްގައިމު ކަމަކަށް އަޅުގަނޑަށްވީ... އަނެއްކަމަކީ މުޅި ދުވަހުގެ އެއް ގަޑިއިރުން ހުރިހާ މައުލޫމާތެއް އެޑަމްއާއި ހަމީދުގެ މަޖާ ބަހުރުވައިން ތިލަކޮށް ގެނެސްދޭ އިރު ހެނދުނުގެ ނާސްތާއާ އެކުގައި ޑައިޖެސްޓުކޮށްލަން ފަސޭހަ ވެގެން ދޭ،" ރާއްޖެ ޓީވީގެ ކުރީގެ ސީއީއޯ އަދި މިހާރު އިންފޮމޭޝަން ކޮމިޝަނަރު ހުސެއިން ފިޔާޒް މޫސާ ވިދާޅުވި އެވެ.\n"ފަށަމާ" ގައި ހުށަހަޅައިދޭ ޕްރެޒެންޓަރުންގެ ތެރެއިން މޫންޑޫ ނުވަތަ އެޑަމްއަކީ ރާއްޖޭގެ އެންމެ މަތީފެންވަރުގައި ނޫސްވެރިކަން ކުރައްވާ އަދި ނޫސްތަކެއް އުފައްދާ ކޮޅަށް ނަގައިދެއްވި ވަރަށް ބޮޑު ތަޖުރިބާކާރެކެވެ. ވަރަށް ގިނަ ނޫސްވެރިން އުފައްދައިދިން، ދިވެހި ނޫސްވެރިކަމުގައި ވަރަށް ބޮޑު ބްރޭންޑެކެވެ. ނަމަވެސް ޓީވީއަށް ނުވަތަ ކެމެރާ ކުރިމަތީ ވާހަކަ ދެއްކުން ފަދަ ކަންކަމުގައި މީގެ ކުރިން އެއްވެސް ވަރަކަށް މުންޑޫ ފެނިފައެއް ނުވެ އެވެ. އަދި ވާހަކަ ދެއްކުމާއި ޕްރެޒެންޓު ކުރުމަކީ އެޑަމްއަށް ކުރެއްވިދާނެ ނުވަތަ ޝައުގުވެރިވެ ވަޑައިގަންނަވާ ކަމެއް ކަން ވެސް އެއްވެސް ބަޔަކަށް މީގެ ކުރިން އެނގިފައެއް ނޯވެ އެވެ. އެއާހިލާފަށް އެންމެނަށް ވެސް އެނގިފައި އޮންނަނީ ވަރަށް ސީރިއަސް ވަރަށް ތަފާތު ނޫސްވެރިއެއްގެ ގޮތުގަ އެވެ.\nނަމަވެސް "ފަށަމާ" ޝޯ ވެގެން ދިޔައީ ގިނަ ބަޔަކަށް އެޑަމްގެ އެހެން ލުއިފަރާތާއި މައުލޫމާތުގެ މުއްސަނދިކަމުގެ އިތުރުން ވާހަކަ ދެއްކެމުގެ އާ ހުނަރު ފެނިގެން ދިޔަ ޝޯއަކަށެވެ. ނޫސްވެރިކަމާއި ލިޔުންތެރިކަމުގެ ތަޖުރިބާއާ އެއްވަރަށް އޭނާގެ ވާހަކަ ދެއްކުމުގެ ހުނަރު ވެސް "ފަށަމާ" އިން ފެނިގެން ދިޔަ އެވެ.\nމީގެ އިތުރުން އެޑަމް ދަންނަ ވަރަށް ގިނަ މީހުންނަށް ނުފެނަ އެހެން ކަމެއް ވެސް "ފަށަމާ" އިން ފެނިއްޖެ އެވެ. އެއީ އޭނާގެ ސަމާސާ ވާހަކަތަކާއި "ފަށަމާ" ގެ ސިގުނޭޗާއަކަށް ވެސް ވެގެން ދިޔަ އޭނާގެ ހިނިގަނޑެވެ. "ފަށަމާ" ގެ 100 ހަމަކޮށްފައި ވަނީ އޭނާގެ ސަމާސާއިން ބެލުންތެރިން އެންޓަޓެއިން ކުރުވައިގެނެވެ. އަދި އެކަންވީ ވަރަށް ގިނަ ބަޔަކަށް ހާއްސަކޮށް ރާއްޖޭގެ ގިނަ ނޫސްވެރިންނަށް އޭނާގެ ކިބައިން ފެނިގެން ދިޔަ ތަފާތު ކަމަކަށެވެ.\n"ރާއްޖޭގައި ފުރަތަމަ ފަހަރަށް އޮންލައިން ނޫހަކުން ކުރިޔަށް ގެންދާ މޯނިން ޝޯ މިއީ... އަޅުގަނޑު ހިތަށް އެރީ ބައިވެރިވެލައި މިކަން ވެސް ކޮށްލެވޭތޯ ބަލައިލާނީއޭ... އެ ޝައުގުވެރިކަން ބޮޑަށް އައީ ނޫސްވެރިއެއްގެ ގޮތުގަ އާއި ލިޔުންތެރިއެއްގެ ގޮތުގައި ފެނުނު ނަމަވެސް ވާހަކަ ދެއްކުންތެރި ކަމަކީ ވެސް އަޅުގަނޑު ޝައުގުވެރިވާ އެކަމަކު ފުރުސަތެއް ލިބިފައި ނެތް ކަމަކަށް ވުމުން. ހަމަ އެއާއެކު ވަރަށް ގިނަ މައުލޫމާތު އަޅުގަނޑުގެ ސިކުނޑީގައި ރައްކާ ކުރެވިފައި ހުރުމުން އެ ބޭރުކޮށްލަން ވެސް ބޭނުންވެގެން ފުރުސަތުގެ ބޭނުން ހިފީ، ހަމީދާއެކުގައި ވުމުން އަޅުގަނޑަށް ވަރަށް ފަސޭހަވި ސަބަބަކީ އަޅުގަނޑުމެން ދެމީހުން އެކުގައި ވަގުތު ހޭދަކޮށް، ހީނ ސަމާސާކޮށް އުޅޭތާ އަހަރުތަކެއް ވެއްޖެ،"\n"ފަށަމާ" ގެ 100 ޝޯއަކީ މަޝްހޫރު ޕްރެޒެންޓަރު އަދި ނޫސްވެރިޔާ ހަމީދުގެ ޝޯ ހުށަހަޅައި ދިނުމުގައި ވަރަށް ކުޑަކުޑަ މިންވަރެކެވެ. އެހެން ނަމަވެސް މުޅި "ފަށަމާ" ހަމީދަށް ވެފައި އޮންނަނީ ވަރަށް ބޮޑު ހިތްހަމަ ޖެހުމަކަށެވެ.\n"ރާއްޖޭގެ އޮންލައިނަކުން ގެނެސްދޭ ފުރަތަމަ މޯނިން ޝޯއެއްގެ ޕްރެޒެންޓަރަށް ވުމަކީ ތާރީހެއް... އަދި ލިބުނު ޝަރަފެއް އޭގެ އިތުރަށް މެދުނުކެނޑި 100 ޝޯ ގެނެސްދެވުމަކީ ބޮޑު ކާމިޔާބީ އެއް. އެއަށްވުރެ ބޮޑަށް އެޑަމްގެ ކަހަލަ ކުޅަދާނަ ނޫސްވެރިއެެއް އަދި އެހެން މީހުނާ މުޅީން ތަފާތު ކެރެކްޓާއެއްގެ ބޭފުޅަކާއެކު މަސައްކަތް ކުރެވޭތީ ވަރަށް ހިތްހަމަޖެހޭ. މިީ ކެރިއާގައި އެންމެ ހިތް ހަމަަ ޖެހިގެން ހުށަހަޅާ ޝޯ," ވީޓީވީގައި 10 އަހަރު ޕްރެޒެންޓް ކުރި ހަމީދު ބުންޏެވެ.\n"ފަށަމާ" ޕްރެޒެންޓަރުންގެ ތެރޭގައި އަަވަސްގެ ބިޒްނަސް އެޑިޓާ މުހައްމަދު އަފްރާހާއި ސީނިއާ ޖާނަލިސްޓެއް ގޮތުގައި އަވަސްގައި މަސައްކަތް ކުރުމަށް ފަހު މިހާރު ސްޓެލްކޯގެ ވަޒީފާގައި ހުރި އަހުމަދު މުހައްމަދު (އޭޑީ) އަކީ ވެސް ހިމެނެ އެވެ. "ފަށަމާ" ގެ ޕްރޮޑިއުސަރަކީ އަހުމަދު ރަމީޒް (އަންދު) އެވެ.\n"ފަށަމާ" އަށް 100 ހަމަވި އިރު ގިނަ ބެލުންތެރިންނަށް އެންމެ ކަމުދާ އެއް ސެގްމަންޓަކީ ޝޯގެ ތެރެއިން ގެންނަ ވާހަކަ އެވެ. މަޝްހޫރު ވާހަކަ ލިޔުންތެރިޔާ ލާރާގެ ވާހަކަތަކަށް އަޑު އަޅައިގެން ޝޯގެ ތެރެއިން ގެނެސްދިނުން ވެފައި ވަނީ އެތައް ބަޔަކު މި ޝޯއަށް ކޮންމެ ދުވަހު އިންތިޒާރު ކުރާ އެއް ސަބަބަށެވެ. ލާރާގެ ވާހަކަތައް ގަވައިދުން މި ޝޯއިން ގެނެސްދެ އެވެ.\nއަދި ޝޯގައި ހިމެނޭ ދީނީ ނަސޭހަތުގެ ބަސްކޮޅަކީ ވެސް ޝޯއަށް ގެނެސްދޭ ފުރިހަމަ ކަމަކަށް ވެފައި ވެއެވެ. އެއީ ބައެއް ދުވަސްތަކުގައި ކުރީގެ ރައީސް މައުމޫން އަބްދުލް ގައްޔޫމްގެ ލިޔުއްވުން ތަކެވެ. އެ ބައި ޝޯގައި ގެނެސްދެނީ ރާއްޖޭގެ އެންމެނަށް ވެސް ކަމުދާ ހަމީދުގެ އަޑުންނެވެ.\n"ދިވެހިންނަކީ އަބަދުވެސް ދީނަށް ލޯބި ކުރާ ބައެއް، ފަށަމާ ޝޯގެ ގެނެސްދޭ ދީނީ ކޮމްޕޯނަންޓް އަދި ދީނީ ނަސޭހަތުގެ ބަސްކޮޅަކީ މި ޝޯގެ އެންމެ މުހިންމު ބައި. އަޅުގަނޑު ގަބޫލު ކުރާ ގޮތުގައި އަވަސް އޮންލައިނަކީ ރާއްޖޭގައި އެންމެ ގިނަ ބަޔަކު ކިޔާ ބަލާ އެއް ނޫސް. އަދި މި ޝޯއަކީ އަޅުގަނޑު ގަބޫލު ކުރާ ގޮތުގައި އޮންލައިން ނޫހަކުން ގެނެސްދޭ އެންމެ ރަނގަޅު އެއް ޝޯ،" ޕީޕީއެމްގެ ނައިބު ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމް ވިދާޅުވި އެވެ.\n"ފަށަމާ" ގެ ބައިތަކުގެ ތެރޭގައި ތާރީހަކީ ފާހަގަ ކޮށްލެވޭ އެއް ބައެވެ. ޝޯގެ ތެރެއިން ތާރީހީ އެކި ވާހަކަތައް އެޑަމް ވިދާޅުވެ ދެއްވަ އެވެ. ކޮންމެ ދުވަހެއްގެ ތާރީހެއްގައި މީގެ ކުރިން ހިނގާފައި ހުރި ބޮޑެތި ހާދިސާތަކާއި މުހިންމު ކަންކަން ފާހަގަކޮށް އެކަމާ ބެހޭ ގޮތުން ތަފާތު މައުލޫމާތުތައް ބަންޑުން ވެއެވެ.\n"ތާރީހީ އެކިއެކި މައުލޫމާތުތައް އެ ދުވަހާ ގުޅިގެން އެތައް އަހަރެއް ކުރިން ހިނގާފަ ހުރި ކަންކަމުގެ މައުލޫމާތުތައް އެއީ ހަމަ ގައިމު ވެސް މިއަދުގެ ޒުވާނުންނަށާއި ޕްރޮގްރާމް އަޑުއަހާ ބޭފުޅުންނަށް ވަރަށް ގިނަ މުހިންމު މައުލޫމާތުތަކެއް ލިބިގެންދާނެ ޕްރޮގްރާމެއް،" މަޝްހޫރު ޅެންވެރިޔާ އަދި ލިޔުންތެރިޔާ ހަސަން ޝާކިރު ވިދާޅުވި އެވެ.\nޑރ. މުހައްމަދު އަލީ: ފިރިހެނުންގެ ސިއްހަތާމެދު